ADMİU BEYNƏLXALQ ONLAYN VEBİNAR KEÇİRİB\nADMİU BEYNƏLXALQ ONLAYN VEBİNAR KEÇİRİB\n24-25 avqust 2020-ci il tarixlərində Azərbaycan Dövlət Mədəniyyət və İncəsənət Universitetində dünyanın müxtəlif ölkələrindən ali təhsil müəssisələrinin nümayandələrinin iştirakı ilə “Yaradıcılıq yönümlü təhsil müəssisələrində distant təhsilin aktual problemləri” mövzusunda beynəlxalq onlayn vebinar keçirilib.\nİki gün davam edən onlayn vebinarın birinci günündə Azərbaycanla yanaşı, Türkiyənin, ikinci günündə isə Rusiya, Qazaxıstan və Özbəkistanın ali təhsil müəssisələrindən mütəxəssislər iştirak ediblər.\nVebinarın birinci günündə Azərbaycanın və Türkiyənin müxtəlif bədii təhsil müəssisələri iştirak edib. Tədbiri giriş sözü ilə açan ADMİU-nun rektoru professor Ceyran Mahmudova qonaqları salamlayıb və dəyərli vaxtlarını ayırıb, vebinara qatılan mütəxəssislərə təşəkkürünü bildirib. Rektor qeyd edib ki, dünyanı bürüyən pandemiya bütün fəaliyyət sahələri kimi, təhsil sahəsində də ciddi problemlər yaradıb. Distant təhsil rejimə keçidlə bağlı ən çox problemlər dərslərin daha çox canlı ünsiyyət üzərində qurulduğu bədii təhsil müəssisələrində özünü göstərib. “Bu vebinarın əsas məqsədi bədii təhsil sferasında tədris prosesini stabilləşdirməyə və yeni şərtlərdə tədrisin keyfiyyətinin yüksəldilməsinə kömək edəcək innovativ metod və texnologiyaların tətbiqi, müxtəlif bədii yönümlü məktəblərin praktiki nailiyyətlərinin ümumiləşdirilməsi və təcrübə mübadiləsi kimi aktual məsələləri müzakirə etmək, təcrübə mübadiləsi həyata keçirməkdir”.\nAzərbaycanda tədrisin pandemiya vəziyyətinə uyğun təşkili istiqamətində görülən işlərdən danışan C.Mahmudova bildirib ki, ölkə rəhbərliyi üçün prioritet məsələ insanların sağlamlığının təmin olunması və əhalinin pandemiya vəziyyətindən minimum itkilərlə çıxmasıdır.\n“Azərbaycanda COVID-19 pandemiyasının yayılmasının qarşısının alınması məqsədilə həyata keçirilən karantin tədbirləri ilə əlaqədar mart ayından etibarən ölkədə fəaliyyət göstərən bütün təhsil müəssisələrinin fəaliyyəti məhdudlaşdırılıb. Sevindirici haldır ki, dərslər dayandırıldıqdan dərhal sonra universitetin professor-müəllim heyəti öz təşəbbüsü ilə dərslərin onlayn şəkildə davam etdirilməsini təmin edib. Əvvəllər müxtəlif virtual ünsiyyət proqramlarından istifadə edərək tədris prosesini aparan müəllimlər daha sonra Təhsil Nazirliyinin dəstəyi ilə "Microsoft Teams" platforması vasitəsilə dərslərini daha rahat və sistemli şəkildə keçmək imkanı əldə ediblər”.\nVebinarda çıxış edən Sənətşünaslıq fakültəsinin dekanı sənətşünaslıq üzrə fəlsəfə doktoru Sevil Kərimova, Xalq artisti, professor Arif Əziz, Xalq artisti, professor Rafiq Quliyev, Xalq artisti, professor Cənnət Səlimova, Əməkdar incəsənət xadimi, professor Əli Əmirli, Xalq artisti Mehriban Zəki, o cümlədən Tokat Qazi Osman Paşa Universitetinin Sənət tarixi kafedrasının müdiri Kamal İbrahimzadə, Adana Çukurova Universiteti Dövlət Konservatoriyasının Teatr aktyorluğu fakültəsinin qurucusu və professoru Cahangir Novruzov, Tokat Qazi Osman Paşa Universitetinin dosenti Özlem Gök, Ankara Hacı Bayram Vəli Universitetinin Gözəl sənətlər fakültəsinin dekanı doktor, professor Fulya Bayraktar, Ankara Hacı Bayram Vəli Universitetinin professoru, doktor Bülent Dündar Salderay, Rusiya Dövlət Teatr Sənəti İnstitutunun (QİTİS) nümayəndəsi Tamara Potapenko, S.Gerasimov adına Ümumrusiya Dövlət Kinematoqrafiya İnstitutunun (VQİK) Tədris-metodiki və elmi-tərbiyə işləri üzrə prorektoru professor Maya Sakvarelidze, rejissor sənəti fakültəsinin müdiri Nikolay Skuybin, Kurmanqazi adına Qazaxıstan Milli Konservatoriyasının Tədris-metodiki işlər üzrə prorektoru professor Qulnar Abdraxman, Musiqi təhsili və psixologiya kafedrasının müdiri professor Lyalya Kaliakbarova, T.K.Jurgenov adına Qazaxıstan Milli İncəsənət Akademiyasının Tərbiyə işləri və sosial məsələlər üzrə prorektoru Şınqıs Erqobek, Tədris-Metodiki Birliyin elmi katibi Qulnara Qizatova, Qazaxıstan Milli Xoreoqrafiya Akademiyasının Elmi işlər və strateji inkişaf üzrə direktoru Janna Tolısbaeva, birinci prorektor Bibiqul Nusipjanova, Özbəkistan Dövlət Mədəniyyət və İncəsənət Universitetinin rektoru İbrohim Yuldaşev, MDB İctimai Şurasının Mədəniyyət və incəsənət təhsili üzrə üzvü Timur Raşidov və başqaları çıxış edərək rəqəmsal tədris formatına keçidin yaratdığı problemlərə nəzər salıb və distant təhsil texnologiyasından istifadə edərək tədrisin qurulması prosesinin təşkili ilə bağlı öz təcrübələrini bölüşüblər.


Nurlan Əzizbəyli sənət yoldaşlarını ittiham etdi: “...Səslərini kompüter vasitəsilə yazdırırlar”\n17:14 18 Dekabr 2015\n“1985-ci ildən böyük səhnədəyəm. 8 yaşımda Dövlət Televiziyasının solisti idim. O zamandan etibarən səsləndirdiyim mahnıların əksəriyyəti Qızıl Fondda saxlanılır. Bu hər bir yaradıcı insan üçün böyük fəxrdir. Bu il səhnə fəaliyyətimin 30 illiyidir. İşlər çox olduğu üçün çatdırmadım, amma növbəti ildə yaradıcılıq gecəmi keçirdəcəyəm. Eyni zamanda, Azərbaycan Dövlət Filarmoniyasının solistiyəm”. Bu fikirləri APA TV–nin “Səhər zəngi” verilişinin qonağı, müğənni Nurlan Əzizbəyli deyib.\nN.Əzizbəyli incəsənətə gəlişinin təsadüfi olmadığını bildirib: “Sənət dünyası ilə bağlılığım olub. Bildiyiniz kimi, Ramiz Əzizbəylinin qardaşı oğluyam. Atamın da gözəl səsi, güclü hafizəsi olub. Unudulan mahnıları tarixçəsini belə danışırdı. Qanla gələn istedadla insanın öz istedadı birləşəndə yüksək nəticələr əldə etmək mümkün olur”.\nQonağın fikrincə, möhürü vurulmuş mahnıları ifa edərkən diqqətli olmaq lazımdır:\n“Artıq ifa olunmuş mahnılara yenidən müraciət etmək bir qədər çətindir. Çünki nə qədər də özünəməxsus ifa etsən yenə də ilk ifa kimi olmayacaq. Sadəcə, hər müğənninin ruhuna uyğun mahnılar var ki, onların da repertuarda olması istəyi olur”.\nQarşıdakı planlarından bəhs edən müğənni yeni ildən veriliş aparacağını bildirib. Sənətçi eyni zamanda musiqisi və sözləri Elvin Mirzəzadəyə aid olan “Yalvarıram” adlı lirik mahnıya klip çəkdirəcəyini də açıqlayıb. Müğənni qeyd edib ki, müasir dövrdə müğənnilərin əksəriyyəti mahnı yazdırmaq üçün çox zaman sərf edir: “Gündəmdə olan müğənnilərin əksəriyyəti səslərini kompüter vasitəsilə yazdırırlar. Mən studiyaya girəndə 1, yaxud 2 ifa ilə kifayətlənirəm. Amma elə müğənnilər var ki, bir mahnının yazılması üçün studiyanı 2-3 günlüyə kirayələyirlər”.\nVerilişin digər qonağı, bəstəkar Tural Məmmədli də incəsənətlə uşaq yaşlarından məşğul olduğunu bildirib: “Uşaq yaşlarından korifey sənətkarlarla bir masada oturmuşam. Bakı Musiqi Akademiyasının Bəstəkarlıq fakültəsini, Nazim Mirişlinin sinfini bitirmişəm. Diplom işi olaraq, ümummilli lider Heydər Əliyevə həsr olunmuş “Zirvəyə doğru” simfonik poemasını yazdım. 2011-ci ildə Üzeyir Hacıbəyli adına Azərbaycan Dövlət Simfonik Orkestrinin bədii rəhbəri və baş dirijoru Rauf Abdullayev bir neçə əsər arasından məhz mənim bu əsərimi seçib və dirijorluq edib. Bu yaradıcılığımın ilk uğuru idi”.\nBəstəkar bildirib ki, mahnılar yazsa da, simfonik musiqi sayəsində tanınmaq istəyir:\n“Mahnılar da yazıram. Həmin mahnılar tanınmış müğənnilərin ifasında səslənib. Amma bu ampluada tanınmaq istəmirəm. Mənə elə gəlir ki, simfonik musiqi yazmaq daha ciddi işdir və elmdir. Musiqini bəstələdikdən sonra onun orkestrləşdirilməsi elmi işdir. Ümumiyyətlə, yüksək hədəflərim var”. Tural Məmmədli, son səfəri barədə də məlumat verib: “Bu yaxınlarda Avstriyanın paytaxtı Vyana şəhərində keçirilən konsertdə “Qarışıq səslərin ahəngi” adlı əsərim səsləndi. İzləyicilər yalnız alman və avstriyalılardan ibarət idi. Onları klassik musiqi ilə təəccübləndirmək çətin məsələdir. Mənim əsərim yekunda səsləndi. İlk dəfə idi ki, xarici ölkədə əsərim səslənirdi. Çoxlu təkliflər aldım”.\nNurlan Əzizbəyli sənət yoldaşlarını ittiham etdi Səslərini kompüter vasitəsilə yazdırırlar


Təhsilimizdə önəmli irəliləyişlərdən biri də informasiya kommunikasiya texnologiyalarından istifadə olunmasıdır. Bu gün rayonumuzun demək olar ki, bütün məktəbləri kompyuterlə təchiz olunmuşdur. Bu mövzuda qürurverici tərəf odur ki, artıq istər mərkəzi, istərsə də ən ucqar kənd məktəblərimizdə şagirdlər İKT bilik və bacarıqlarına yiyələnir və bu imkanlardan geniş istifadə etməklə tədrisin keyfiyyətini daha da yüksəldə bilərlər. Г‡ünki İKT infrastrukturunun təhsildə inkişaf etdirilməsi həm təhsil alanların, həm də təhsil verənlərin peşəkarlığının artırılmasında uğurlu bir addımdır.\nRayonumuzun təhsil uğurları durmadan iknişaf edir. İlbəil ali məktəblərə qəbul olan şagirdlərmizin sayı artır. Bu il 300-dən çox şagirdimiz Respublikamızın müxtəlif ali təhsil müəssisələrinə qəbul olunmuşdur. Bir şagirdimiz – Ağalətif Lətifov 700 bal, 28 şagirdimiz 600-dən yuxarı, 47 şagirdimiz isə 500-600 arası bal toplamışdır. Adəti üzrə hər il qəbul imtahanlarında yüksək nəticə göstərən məzunların şərəfinə rayonda “Təhsil bayramı” keçirilir.\nİstər təhsildə, istərsə də tərbiyədə bir şagirdin formalaşmasında əvəzsiz rolu olan şəxs – müəllimdir. Müəllim tərbiyə məktəbidir. Ümummilli liderimiz Heydər Əliyev demişdir: “Mən dünyada müəllimdən yüksək ad tanımıram”. Rayonumuzda təhsil səviyyəsinin yüksək olmasında müəllimlərin rolu əvəzsizdir. Müəllimlər üçün də yaradılmış geniş imkanlar onlara peşə fəaliyyətlərini daha da inkişaf etdirməyə şərait yaradır.\n2016-cı ilin dekabr ayında müəllimlərin diaqnostik qiymətləndirilməsi rayonumuzda keçirildi. İmtahanda iştirak edən müəllimlərimiz yaxşı nəticələr göstərdilər. Xüsusi olaraq vurğulamaq istərdim ki, ucqar kəndlərimizdə çalışan müəllimlərimizin müəyyən qismi 50-dən yuxarı bal toplamışdır. Г‡alışdığım Gəraybəyli kənd tam orta məktəbindən 5 müəllim 50 baldan yuxarı nəticə göstərmişdir. Həmin müəllimlərdən biri də mənəm. İmtahanda iştirak edərək 60 sualdan 54-nü düzgün cavablandırdım və rayonumuzda çalışan fransız dili müəllimləri arasında yüksək nəticə göstərənlərdən biri oldum. Pedaqoji fəaliyətimin az olmasına baxmayaraq işlədiyim müddətdə bir Azərbaycan vətəndaşı, müəllimi kimi çalışmışam ki, gənclərimizin savadlı, intellektual, mədəni dəyərlərə sahib şəxsiyyətlər kimi yetişmələrində mənim də rolum olsun. Əminəm və çox şadam ki, az da olsa, bunu bacara bilirəm.\nBu gün özümü çox şanslı bir gənc hesab edirəm. Г‡ünki ömrünü elmə, biliyə, təhsilə sərf etmiş və bu yolda xüsusi xidmətləri olan bir professorun, Əməkdar elm xadiminin qarşısında çıxış edirəm.\nPrevious Elmi-nəzəri baxımdan silahlanma\nNext Р“РѕРґ Р±С‹Р» Р±Р»Р°РіРѕРїСЂРёСЏС‚РЅС‹Рј, СЃРїРѕРєРѕР№РЅС‹Рј Рё СЂР°Р·РјРµСЂРµРЅРЅС‹Рј


Samir Sədaqətoğlu. İtən adam (Hekayə) » Yarpaq.az\nYazıçı Samir Sədaqətoğlunun "İtən adam” hekayəsi İsveçrədə fransız dilində çap olunub. Hekayəni "Voix d’Exils” saytı yayımlayıb.\n- Olmaz, sən əvvəl borclarını ödə, sonar iç. Nə vaxta qədər sən nisyə araq içəcəksən? – deyə bufetçi soruşdu.


Azərbaycanlı deputatlar “Çelsi”-“Qarabağ” oyununa getmək istəyir, amma...\nAna Səhifə - PARLAMENT - Azərbaycanlı deputatlar “Çelsi”-“Qarabağ” oyununa getmək istəyir, amma...\nÇempionlar Liqasının qrup mərhələsinin I turu çərçivəsində sentyabrın 12-də Londonda "Çelsi"-"Qarabağ" oyunu keçiriləcək.\nMaraqlıdır, azərbaycanlı deputatlardan kimlərinsə Londona - həmin oyunu izləməyə getmək niyyəti varmı?\nDeputat Zahid Oruc deyib ki, “Qarabağ”ın Çempionlar Liqasının qrup mərhələsində olması Azərbaycan futbolunun inkişafından xəbər verir.\n“”Qarabağ” sentyabrın 12-də səfərdə “Çelsi” komandası ilə qarşılaşacaq. Mənim səfərdə “Qarabağ”ı alqışlamaq, onlarla həmrəylik nümayiş etdirmək niyyətim vardı. Amma fiziki cəhətdən onları Londonda alqışlamaq və yanlarında olmaq imkanında deyiləm. “Qarabağ”ın Bakıda keçiriləcək oyunlarının hamısını izləyəcəm. Buna heç kimin də şübhəsi olmasın. Londonda yaşayan həmvətənlərimizi də “Qarabağ”a azarkeşlik etməyə çağırıram. İnanıram ki, onlar komandamızı layiqincə dəstəkləyəcəklər”.\nAqil Abbas bildirib ki, “Qarabağ” onun azarkeşlik etdiyi komandalardan birincisidir.\n“Amma çox təəssüflər olsun ki, “Qarabağ”ın “Çelsi” ilə səfər oyununu izləyə bilməyəcəm. Mənim ingilislərdən zəhləm gedir. Çoxları düşünür ki, “Qarabağ” qrupda xal yığmayacaq. Mən isə deyirəm ki, “Qarabağ”ın 8 xalı olacaq. Biz “Roma”nı evdə və səfərdə məğlub edəcəyik. “Atletiko Madrid” və “Çelsi” ilə bərabərə qalacağıq. İnanıram ki, “Qarabağ” qrup ikincisi kimi mərhələ adlayacaq. Onun “Çelsi” ilə oyununu İngiltərədə izləməsəm də, Bakıda dostlarımla birgə izləyəcəm. Digər oyunlara isə gedib baxacam. Bura həm səfər, həm də ev oyunları daxıldir”.\nFazil Mustafa qeyd edib ki, “Qarabağ”ın səfər oyunlarını izləmək üçün müəyyən imkanlar lazımdır.\n“Mənim buna imkanım çatsaydı, təbii ki, “Qarabağ”ın “Çelsi” ilə səfər oyununu izləyərdim. Amma komandamızın oyununu televiziya vasitəsilə izləyəcəm. “Qarabağ”ın ev oyunlarına isə Bakıda gedib baxacam. Komandamıza uğurlar arzulayıram”.\nXatırladaq ki, London təmsilçisi Ağdam klubu ilə matçın biletlərini 35 funt-sterlinqdən (75 manat) satışa çıxarıb. Uşaqlar və yaşlılar üçün biletlərin qiyməti isə 17,5 funt-sterlinqdir (38,5 manat).


Ruhun şad olsun, Səttar Bəhlulzadə!\nVə yaxud rənglər dünyasının yeni rəngkarı\nBəzən insan düşüncələrində al-əlvan rənglərin dünyasına qərq olur. Bu dünyada qəribəliklərlə, gözəlliklərlə qarşılaşır. Və bəzən də təbiətin yaratdığı gözəlliklərin heyranına çevrilir. Təbiətin min bir rəngi, yeddi çalar göy qurşağı, ləçəklənmiş çiçəklərin gözəlliyi, hətta qurumuş ağac və yaxud hər hansı bir təbiət görüntüsü insanı valeh edir. Təsadüf etdiyimiz bu mənzərələri biz yalnız seyr edirik. Lakin onu əbədiləşdirə bilmirik. Çünki Tanrı bu qüdrəti bizə bəxş etməmişdir.\nAmma Tanrının zövqoxşayan qabiliyyət bəxş etdiyi insanlar da var. Kimisinə gözəl səs, kimisinə barmaqlarından tökülən incilər, kimisinə isə yazıb-yaratmaq kimi dəyərlər bəxş edir. Bu yazıda söhbət açacağım gənc və istedadlı rəssam Ülvi Musayev də belə yaradıcı insanlardandır.\nMən rəssam dedikdə öz sənətini könüldən sevən, onun incəliklərini öyrənən, geniş dünyagörüşünə, yüksək mədəniyyətə malik olan insanı gözlərim önündə canlandırıram. O insan ki, bəşəri dəyərlərə qiymət verir, rastlaşdığı hər bir gözəlliyi iç dünyasına hopdurursa, məqamında bu gözəlliyi əks etdirən tablolar yaradır. Rəssamın sənətində ilahi eşq və sənətə sevgi yaşayır. O, yalnız özü üçün yaşamır, düşüncələrinin məhsulu ilə onun sənətini sevən, gözəlliyə qiymət verən kəsləri də yaşadır. Rəssamın mayası yalnız və yalnız sevgidən yoğrulur.\nÜlvi Musayev də sənətdə məhz belə yaşayır.\nO, Azərbaycan Dövlət Rəssamlıq Akademiyasını bitirib, təsviri sənətdə öz dəst-xəttini, üslubunu yaradıb. Gənc rəngkarın boya ilə təsvir etdiyi düşüncələrini, kətan üzərinə köçürdüyü duyğularını onun ilk fərdi sərgisində iştirak edən sənətkarlar yüksək qiymətləndirdilər. Akademik Tahir Salahov isə Ülvinin gənc olmasına baxmayaraq, yaradıcılıqda çox cəsarətli, uğurlu addımlar atdığını söylədi.\nÜlvi öz ideyalarına tabedir. O, təfəkkürün gücünə sığınır, düşüncələrinin işığında nəhayətsizliyə sarı uçur. Duyğularının zərif qanadlarında nə zamansa yaranacaq neçə-neçə əsərlər, natürmortlar, dərin məna kəsb edən kompozisiyalar çırpınır. Xəyalında yaratdığı bu istəyi həyata keçirmək üçün bu nəhayətsizlikdən qopmaq istəyir. Sonda onun fırçası qalib gəlir, maraqlı və özünəməxsus, fərqli əsərlər yaradır.\n“Karvan”, “Natürmort xalça ilə”, “Tikanlar”, “Çiçəklə natürmort” və s. əsərləri Ü.Musayevin özünəməxsus yaradıcılıq dəst-xəttindən, bədii üslubundan xəbər verir. Mənə elə gəlir ki, müəllifin kətan üzərindəki natürmortunda köksü parçalanmış nar (“Narlar” rəsmi) onun artıq sərgilənmiş əsərlərinin təzahürü, açılmamış narlar isə onun gələcəkdə yaranacaq neçə-neçə ideyalarına işarədir. Mən deyərdim ki, Ü.Musayev yaradıcılıq axtarışlarına çıxmır, zamanla yaradıcılıq ideyaları özü onunla qarşılaşır. Zərrə-zərrə topladığı təcrübəsi və baxışları ilə təbiətdən əldə etdiyi gözəllikləri birləşdirərək harmoniya yaradır.\nRəssamın “Səttarı düşünərkən” adlı əsəri isə bəlkə də çoxlarının təəccübünə səbəb ola biləcək iç dünyasının təlatümündən xəbər verir. İçərişəhərin mənzərəsində Qala divarlarının daş kitabələri əks olunaraq bizi keçmişimizə bir daha dərindən qaynaq edir. Onun əsərlərində cığırı ikiyə bölmüş, torpağın köksünə caynaq salmış ağacların görüntüsü və bu ağacların arasında üzü duvaqlı, dumanlı təbiət mənzərəsi insanı düşündürməyə bilməz.\nGənc rəssam 2006-cı ildə Mədəniyyət və Turizm Nazirliyinin fəxri diplomuna layiq görülmüşdür. Onun əsərləri artıq Azərbaycanın hüdudlarından kənarda - ABŞ, İspaniya, Rusiya, Yaponiya və digər ölkələrdə şəxsi kolleksiyalarda saxlanılır. İşlədiyi əsərlər sırasında Dünya Karate Federasiyasının prezidenti Antonio Espinoza (İspaniya), Beynəlxalq Şotokan Federasiyasının prezidenti Kanço Xirakoze Kanazava (Yaponiya), Rusiyanın məşhur aktyoru Aleksandr İsakovun portretləri xüsusi yer tutur.\nGənc istedadın ciddi yaradıcılığı onun gələcəyinin parlaq olmasından xəbər verir. Əlbəttə, o, atası Əlimirzə müəllimin süzgəcindən keçmiş, onun məsləhətlərindən bəhrələnmişdir. “Ot kökü üstə bitər” atalar misalı da burada öz əksini tapır.\nDərin idraka malik, istedadlı rəssam olan Əlimirzə müəllim öz çalarlı və əlvan dünyasında yalnız rənglərin dili ilə danışaraq, boyaların sirrini, sehrini açaraq nümunəvi sənət əsərləri və tablolar yaratmışdır. Ülvi atasının davamçısı olmaqla bərabər, həmkəndlisi, böyük rəssam Səttar Bəhlulzadənin də ruhunu şad edir, onun yolunu davam etdirir. Bu gün Bakının Əmircan kəndi yeni və mahir bir rəssam yetişdirir. Ruhun şad olsun, Səttar Bəhlulzadə!\nMədəniyyət.- 2012.- 20 iyul.- S. 11.


Raycrea | SMM, SEO, ADVERTISING\nTicarət daha artığı\nİnternet məkanda sosial şəbəkələrdə ünsiyyətin qurulması və idarə edilməsi.\nReklamları auditoriyanın maraqlarını nəzərə alaraq yaradırıq\nBiz hədəf auditoriyamızın həyatına daxil olub onların nə istədiyini aşkar edirik.\nRaycrea marketoloqların birləşdiyi yerdir\nMütəxəssislər elektron poçtdan sosial media və ya digər müxtəlif marketinq növləri üçün strategiyalar təqdim edirlər.\nAxtarış sistemi optimizasiyası\nGoogle, Bing və Yahoo kimi bütün böyük axtarış sistemləri yüksək axtarış nəticələrinə malikdir, burada veb-səhifələr və video və ya yerli siyahı kimi digər məzmunları axtarış sistemi istifadəçilərə ən uyğun olanını əsas götürərək göstərir və sıralayır.\nBrendin tanıtımı və brend strategiyalarının hazırlanması\nBiz əsaslı araşdırma və intuisiyamıza əsaslanaraq sizə tam əsaslı brendinq həlləri təqdim edirik.\nTəbliğat və ya Təşviqat kampanyaların hazırlanması\nPoster, Outdoor, Indoor, Roll-Up, Pop-Up, Exhibition, AcriLight\nVeb sayt və onlayn mağaza\nBiz sadəcə internet səhifələri və ya mobil telefon proqramları deyil, sizin satışlarınızı yüksəldən, brendinizi tanıdan və istifadəçilər ilə olan əlaqənizi artıran güclü alətlər yaradırıq.\nmükəmməl pikselli dizayn və aydın\nDizayner, vebmaster və menecerlər birdən çox layihəni qısa müddətdə işləyib hazırlaya bilirlər. Bir komanda müştərilərdən, layihə menecerlərindən və işçilərdən öz məhsullarına dair rəylərə tez cavab verə bilməlidir. Dizaynerlər və vebmasterlər həmişə UI və ya UX-ə dair ən son informasiyaya sahib olmalıdırlar. Bu, bir layihəni həyata keçirərkən layihənizin ciddi problemlərlə qarşılaşmadığını təmin edir.\nBiznesinizi çoxyönlü Raycrea ilə təqdim edin\nMüştəriləri cəlb edin\nBir çox kiçik biznes üçün marketinq və reklam böyük bir problemdir\nİnkişaf etmək üçün hər bir şirkət yeni müştərilər əldə etməli və özləri olanları əllərində saxlamalıdır. Bu, xüsusilə satış və marketinq baxımından, bir çox kiçik sahibkarlar üçün xüsusilə çətindir. Onlar ön qapıdan yeni müştəriləri cəlb etməyə diqqətlərini yönəltdiyindən əllərində olan müştərilər arxa qapıdan narazı çıxırlar. Şirkətlər uzun müddət müvəffəqiyyətli olsalar, müştəriləri cəlb etmək, yönəltmək və əldə saxlamağa ehtiyac duyurlar.\nTez və məsuliyyətli\nƏn yüksək performans üçün dijital reklam prosesinə diqqətinizi yönəldin\nRaycrea qrupu, reklam üçün lazım olan bütün dəstəyi və təcrübəni təmin edir.\nƏlaqə yaratmağın yolları\nBiz sizə lazım olan məsləhət, qarşılama və yönləndirmə dəstəyi veririk.\nBizimlə əlaqə saxlamağa çəkinməyin\nAzərbaycan, Bakı, Nəcəfqulu Rəfiyev 62\n+994 (012) 408 01 09; +994 (070) 268 01 09\nƏlavə sullarınız üçün mesaj göndərin\nYeni başlayanlar və biznesmenlər üçün faydalı xidmətlər\nBütün böyük fikirlərinizi həyata keçirmək üçün peşəkar yanaşma\nFaydalı tövsiyələrlə peşəkar dəstək xidməti\nCopyright © 2018 Raycrea Agency. All rights reserved.


Evləri sürüşən Zığ sakinləri küçədə çadır qurub aksiyaya başladı - FOTOLAR » BolgeXeber.Com -Bölgələrdən xəbəriniz olsun!\nBolgeXeber.Com » Ölkə » Evləri sürüşən Zığ sakinləri küçədə çadır qurub aksiyaya başladı - FOTOLAR\nEvləri sürüşən Zığ sakinləri küçədə çadır qurub aksiyaya başladı - FOTOLAR\nOxunub: 949 Suraxanı rayonu, Zığ qəsəbəsində sürüşmə ərazisində qəzalı vəziyyətə düşən evlərin sakinləri yeni aksiyaya başlayıblar\nBu dəfə onlar yaşadıqları ərazidə çadır qurublar və tələbləri yerinə yetirilənədək çadırı tərk etməyəcəklərini bildirirlər.\nVirtualaz.org saytının hadisə yerində olan əməkdaşı xəbər verir ki, sakinlər qəzalı vəziyyətdə olan 43 saylı binanın həyətində çadır quraraq bir yerə yığışıblar: “Sakinlər çadır quraşdırıblar. Hazırda 50-dən çox sakin çadırdadır. Onlar qəzalı vəziyyətə düşən evlərinə görə kompensasiya verilməsini tələb edirlər. Tələbləri yerinə yetirilməyənədək çadırda gecələyəcəklər”.\nSakinlərin sözlərinə görə, tamamilə yararsız vəziyyətdə olan 55 evin köçürüləcəyi vəd edilsə də evlər köçürülməyib: “Məktəblər başlayıb. Bəzi ailələr kirayəyə köçürülüb. Çoxları isə Nazirlər kabinetinin qərarını gözləyir. Uşaqlar harada dərsə getsinlər, bunu bilmirik. Tələblərimiz yerinə yetirilməsə aclıq aksiyası da keçirəcəyik”.\nQeyd edək ki, həmin ərazidə tikilmiş 500-dən çox fərdi yaşayış evi qəzalı vəziyyətdədir. Sürüşməyə görə qəzalı vəziyyətə düşmüş 43 binada isə 90 ailə yaşayır. Ərazidəki 100-dən çox fərdi yaşayış evi isə uçmaq təhlükəsi qarşısındadır və Fövqəladə Hallar Nazirliyi evlərin yaşayış üçün yararsız olduğuna dair rəy verib.\nEvləri qəzalı vəziyyətə düşən Zığ sakinləri dəfələrlə etiraz aksiyaları keçiriblər, o cümlədən Prezident Administrasiyasının qarşısında aksiyalara əl atıblar. Hökumət sakinləri evlərini tərk etməyə çağırır, ancaq qəzalı vəziyyətə düşən evlər üçün kompensasiya vəd etmir. Yalnız kirayə pulu veriləcəyini bildirir. Sakinlər isə ya yeni ev, ya da kompensasiya tələb edirlər.\nOnu da qeyd edsək ki, ərazidə tikilən evlərin bir çoxu sənədsizdir.


Bakıda serxoş avtobus sürücüsü qeza töretdi – 2 nefer yaralanıb - Azadliq Xeber\nBakıda serxoş avtobus sürücüsü qeza töretdi – 2 nefer yaralanıb\nBakıda sərxoş avtobus sürücüsü qəza törətdi - 2 nəfər yaralanıb\n13.03.2016 / 12:00 xeber –\nDünən gecə paytaxtın Nərimanov rayonunda zəncirvari qəza baş verib. Lent.az avtosfer.az-a istinadən xəbər verir ki, dövlət yol polis əməkdaşları Ziya Bünyadov prospektində reyd keçirən zaman iki minik avtomobilinin sürücülərinin sərxoşluğunu yoxlamaq üçün saxladıblar. Bu zaman arxadan yüksək sürətlə gələn sərnişin avtobusu həmin avtomobillərə çırpılaraq zəncirvari qəzaya səbəb olub. Qəza zamanı minik avtomobillərindən birinin sürücüsü və sərnişini xəsarət alıb. Yoxlama zamanı sərnişin avtobusunun sürücüsünün sərxoş olduğu müəyyən edilib. Qeyd edək ki, hadisə zamanı avtobusda sərnişin olmayıb. Faktla əlaqədar araşdırmalar aparılır.


Səid Dadaşbəylinin vaxtından əvvəl azadlığa buraxılması müraciəti təmin edilməyib\nMayın 2-si Nizami rayon Məhkəməsi həbsdə olan Səid Dadaşbəylinin vaxtından əvvəl azadlığa buraxılması ilə bağlı müraciətini təmin etməyib\nProsesin Dadaşbəylinin saxlandığı 15 saylı cəzaçəkmə müəssisəsində keçirildiyi bildirilir.\nMəhkəmə cəzaçəkmə müəssisəsinin mənfi rəyini nəzərə alaraq, onun vaxtından əvvəl azadlığa buraxılmasını gərəkli saymayıb.\nHüquq müdafiəçisi Samir Kazımlının verdiyi məlumatına görə, məhkəmənin qərarında əsasən Səid Dadaşbəylinin əməklə məşğul olmaması imtinanın səbəbi kimi göstərilib.\nHüquq müdafiəçisi Rəsul Cəfərov isə məhkəmənin qərarını şərh edərək qeyd edibi ki, bu ilin mart ayında verilən əfv (400-dən çox şəxsə şamil edilib-red) sərəncamından sonra yaradılan pozitiv gözləntilər özünü doğrultmur.\nRəsul Cəfərov qeyd edib ki, bu, hakimiyyətin siyasi məhbuslardan alver predmeti kimi istifadə etmək istəməsi niyyətini göstərir.\nAzərbaycan rəsmiləri isə ölkədə siyasi məhbusların olması fikrini qəbul etmirlər.Onlar deyirlər ki, siyasi məhbus sayılan şəxslər, məhz törətdikləri əmələ görə, məsuliyyətə cəlb ediliblər.\nAmma Azərbaycanın hüquq mühavizə orqanları təcridxana və cəzaçəkmə müəssisələrində işgəncə olmasına dair şikayətləri təsdiq etmir, əsassız iddialar adlandırırlar.


Resm Jewelry | İslimi\nBu nişan üzükdə istifadə olunan motiv İslimi haşiyə zolağının bir növüdür. Bu naxış xalçalarda, abidələrdə və digər sahələrdə, xüsusi ilə İslam dekorativ sənətinə aid olan əsərlərdə istifadə olunur.\n“Arabeska” və ya “bığcıq” kimi tanınan islimi naxışı incəsənət ənənəsi olaraq Sasanilər dövründəki naxışdan yaranıb, Abbasilər dövründə (IX-X əsr) inkişaf edib daha sonra Səlcuqlar dövründə (XII-XIII əsr) çiçəklənərək uzun inkişaf yolunu keçmişdir. Belə güman edilir ki, islimi naxışı o zamanlar müqəddəs hesab olunan bükülmüş yarpağı təsvir edir. İslimi naxışı İslam dekorativ mədəniyyətində çox məşhurdur – məhz buna görə də bəzi sənətşünaslar islimi sözünü İslam dininin adı ilə bağlayırlar.


“Nar”dan rominqdə olan abunəçilərə 4G xidməti / Azerfon / Technimum\n“Nar”dan rominqdə olan abunəçilərə 4G xidməti\n“Nar” operatoru rominqdə olan abunəçilərinə 4G xidməti təklif edir. Belə ki, Almaniya, Belçika, Macarıstan, Rumıniya, Serbiya, Rusiya və Omanda olan “Nar” istifadəçiləri 4G-rominq xidmətindən yararlana bilirlər. Qeyd edək ki, rominqdə olarkən 4G xidmətindən istifadəyə görə əlavə ödəniş tətbiq edilmir.\nHazırda “Nar” rominq xidməti dünyanın 172 ölkəsində aktivdir. “Nar” operatorunun rominq qiymətləri zonalara əsasən müəyyən olunur. Zona daxilində seçilən xarici mobil operatordan asılı olmayaraq, qiymətlər sabitdir. Bundan başqa, “Nar” nömrələrində rominq xidmətini aktivləşdirmək üçün heç bir depozit balansa ehtiyac yoxdur. Belə ki, “Nar” nömrələrində bu xidmət, bir qayda olaraq, öncədən aktiv statusda olur.\nXatırladaq ki, “Nar” 4G texnologiyası və genişləndirilmiş şəbəkəsini öz abunəçilərinə 2015-ci ilin noyabr ayında təqdim edib. Bu dövr ərzində mobil operator ümumilikdə 609 ədəd 4G (LTE) yeni baza stansiyasını istismara verib. Hazırda “Nar” LTE şəbəkəsindən faydalanmış istifadəçilərin ümumi sayı 45 mindən çoxdur.\nRominq xidmətindən istifadə və 4G şəbəkəsi haqqında daha ətraflı məlumatı mobil operatorun rəsmi internet səhifəsindən öyrənmək olar: nar.az\n, Nar 4G


Cahangir Hacıyevin bacısı: "Onun həbs edilməsi ailəmizi dərindən sarsıdıb" | Report.az\nCahangir Hacıyevin bacısı: "Onun həbs edilməsi ailəmizi dərindən sarsıdıb"\nCahangir Hacıyevin bacısı: "Onun həbs edilməsi ailəmizi dərindən sarsıdıb" Əminə Hacıyeva: "Kimlərinsə şəxsi ambisiyalarına məhz Cahangir Hacıyev amili mane olurdu"\n12 Dekabr , 2015 14:33\nBakı. 12 dekabr. REPORT.AZ/ "Qardaşımın həbs edilməsi ailəmizi dərindən sarsıdıb".\n“Report” xəbər verir ki, bunu "Azərbaycan Beynəlxalq Bankı" ASC-nin İdarə Heyətinin hazırda həbsdə olan sabiq sədri Cahangir Hacıyevin bacısı Əminə Hacıyeva Azərbaycan Prezidenti İlham Əliyevə müraciətində qeyd edib.\nƏ.Hacıyeva vurğulayıb ki, qardaşı sabikralara dəstək üçün verilən bütün kreditləri layihələrin həyata keçirilməsinə xərcləyib: “Çox hörmətli, möhtərəm cənab Prezident! Bu müraciəti Azərbaycan qadını, eyni zamanda Sizin siyasi kursunuza sadiq qalan Hacıyev Cahangir Fevzi oğlunun ailəsi adından yazıram. Heç sübhəsiz ki, Azərbaycan Respublikası öz iqtisadi inkişaf tempi ilə nəinki regionda, hətta dünya səviyyəsində öz qabaqcıl mövqeyini qorumaqdadır. Bu inkişafın isə yalnız bir səbəbi var: bu, Sizin həyata keçirdiyiniz dinamik, dünyəvi siyasətin nəticəsidir. Bu dinamik inkişafda azacıq da olsa Hacıyev Cahangir Fevzi oğlunun rolu, əməyi vardır. Qardaşım hər zaman Sizin siyasəti dəstəkləyib, böyük önəm verdiyiniz iqtisadi sahənin inkişafı üçün öz vəzifəsini vicdanla yerinə yetirib. Sabikralara dəstək üçün verilən bütün kreditlər layihələrə xərclənib. Bu gün bunu əyani sübut etmək mümkündür. Düzdür, verilən kreditlərin qaytarılmasında dünyada gedən iqtisadi geriləmə səbəbiylə müəyyən hallarda ləngimələr müşahidə olunur. Bu kreditlər də müəyyən layihələrə yatırılıb. Çox təssüflər olsun ki, onun vəzifədən kənarlaşdırılması və həbs olunması layihələrin həyata keçirilməsinə, tamamlanmasına, xüsusən də problemli kreditlərin həll edilməsinə mənfi təsir etməkdədir".\nƏ.Hacıyeva müraciətində bildirib ki, qardaşı C.Hacıyev 2015-ci il dekabrın 4-dən həbsdədir və hazırda Daxili İşlər Nazirliyinin Baş Mütəşəkkil Cinayətkarlıqla Mübarizə İdarəsində saxlanılır: "Onun həbsi isə yuxarıda qeyd etdiyim kimi layihələrə, həmçinin mübahisəli məsələlərin müsbət həllinə maneçilik yaratmaqdadır. Digər tərəfdən isə həll oluna biləcək bir məsələdən dolayı uzun müddət dövlətçilik ənələlərinə və Sizin siyasi kursunuza sadiq bir məmurun həbs edilməsi ailəmizi çox sarsıdır. Sizi əmin etmək istəyirəm ki, Sizə verilən məlumatlar reallğı əks etdirmir. Kimlərinsə şəxsi ambisiyalarına məhz Cahangir Hacıyev amili mane olduğu üçün onun barəsində Sizə yanlış məlumat verirlər, eyni zamanda mətbuata dezinformasiya ötürürlər. Bu ambisiyaların arxasında duran şəxsin kim olduğu bizə məlumdur və mətbuata gedən reallıqdan uzaq informasiyalar da məhz fürsətcil şəxslərin göstərişi ilə yayılır".\nHəbsdə olan sabiq bank rəhbərinin bacısı müraciətində daha sonra qeyd edib: "Bunu bir vətəndaşın, Azərbaycan xanımının müraciəti olaraq qəbul edin. Sizdən xahiş edirik ki, qardaşım Hacıyev Cahangir Fevzi oğlunun həbsdən azad olunmasına kömək edəsiniz, siyasi kursunuza sədaqətli bir şəxs kimi ona problemlərin həllinə öz tövhəsini verməsinə şans verəsiniz. Çünki o, işlədiyi dövr ərzində Sizə sadiq olub, ölkəmizin adını yüksək tutub, bir çox nominasiyalar üzrə savadlı menecer kimi Azərbaycanımızı müsbət mənada tanıdıb. Onun təltif edildiyi mükafatlar arasında Kraliça Yelizaveta adına verilən "İlin meneceri" mükafatı (MDB məkanında bu təltifnamənin tək sahibi), MDB-nin Bankçılar Assosiasiyasının həmsədri təltifi, Məhşur Biznes və Menecment İnstutu tərəfindən "İlin adamı", GUAM və MDB Banklar Şurası tərəfindən verilən bir çox fəxri adlar var. Bundan əlavə, o, iqtisadiyyat üzrə elmlər namizədi, hazırda MDB ölkələrinin maliyyə-bank şurasının birinci vitse-prezidenti, Harvard Universiteti Belter mərkəzinin “düşünən adam” mükafatının laureatıdır. Əlbəttə ki, onun əsas xidməti qeyd etdiyimiz kimi, dövlətçilik ənənələrini yaşatması və Sizin siyasi kursunuza sadiq olmasıdır.\nSizdən xahiş edirəm, bu məsələlərin həll olunması üçün qardaşım Cahangir Hacıyevin azadlığa çıxmasına kömək edəsiniz. Bu məktubu yazaraq Sizin tolerant və mərhəmət hissinizə sığınır və Sizdən bir qadın kimi imdad diləyirəm. Ümid edirəm ki, qardaşımın azadlığıa çıxmasına köməklik edəcək, ona problemlərin həlli, eyni zamanda yarımçıq qalan layihələrin tamamlanması ilə bağlı şans verəcəksiniz".


Qazaxda Vətən müharibəsi şəhidi Emil Kərimovun doğum günü qeyd olunub - Xəbərlər - QAZAX RAYON Icra Hakimiyyəti\nŞəhidlik zirvəsi ən ucada dayanan bir zirvədir. Bu zirvəyə ucalmaq yalnız müqəddəs amallar uğrunda mübarizə aparan, Vətən və xalq yolunda canını fəda etməkdən çəkinməyən cəsarətli, ləyaqətli insanlara nəsib olur. Bu yüksəkliyə ucalan insanlar ölmürlər, əksinə, ölümləri ilə bir əbədilik qazanırlar. 2020-ci ilin 27 sentyabrda başlayan Vətən müharibəsində, haqq savaşımızda igid, cəsur, qəhrəman Azərbaycan oğulları döyüş meydanında göstərdikləri şücaətlə, ölümün gözünə dik baxaraq torpaq uğrunda canlarından keçməklə bunu bir daha sübut etdilər. 44 günlük savaşda Silahlı Qüvvələrin Müzəffər Ali Baş Komandanı İlham Əliyevin “İrəli” əmrini layiqincə yerinə yetirərək torpaq, el-oba, yurd uğrunda qəhrəmancasına vuruşdular. Haqq səsimizi bütün dünyaya çatdıran Vətən müharibəsində, İkinci Qarabağ savaşında ordumuzun əsgər və zabitləri, hərbçiləri, igid Vətən oğulları əsl qəhrəmanlıq göstərərək Azərbaycan Ordusunun gücünü, qüdrətini düşmənlə yanaşı, bütün dünyaya göstərdilər. Qanları ilə tarix yazaraq Şəhidlik zirvəsinə yüksəlməklə Vətəni canımız bahasına olsa belə göz bəbəyi kimi qorumağı bizlərə əmanət qoyub getdilər.\nŞəhid əsgər Kərimov Emil İlqar oğlu da torpaqlarımızın azadlığı, ərazi bütövlüyümüzün tam olması üçün Vətən müharibəsinə qatıldı və döyüş meydanında canından keçərək Şəhidlik zirvəsinə ucaldı. Və bu gün Emil Kərimov kimi oğullarımızın sayəsində işğaldan azad olunmuş torpaqlarımızda üçrəngli Azərbaycan Bayrağı dalğalanır...\nBu gün yaşasaydı 28 yaşını qeyd edəcəkdi igid Vətən oğlu. Döyüş meydanında göstərdiyi igidliyə görə ölümündən sonra ölkə Prezidenti İlham Əliyevin müvafiq Sərəncamlarına əsasən “Vətən uğrunda”, “Döyüşdə fərqlənməyə görə”, "Füzulinin azad olunmasına görə” medalları ilə təltif olunmuş Emil Kərimovun doğum gününü bu gün ailəsi ilə bərabər yaxınları, doğmaları, şəhidimizə ehtiram göstərən hər kəs qeyd edib.\nQazax Rayon İcra Hakimiyyətinin başçısı Rəcəb Babaşov da qəhrəman şəhidimizin doğum günündə böyüyüb boya-başa çatdığı İkinci Şıxlı kəndinə gələrək məzarını ziyarət edib, əziz xatirəsini ehtiramla anıb.\nRayon İcra Hakimiyyəti başçısının müavini-İctimai-siyasi və humanitar məsələlər şöbəsinin müdiri Gulaya Həsənova, Vətən müharibəsi iştirakçıları və şəhid ailələri ilə işin təşkili şöbəsinin müdiri qazi kapitan Samir Çobanov, həmin şöbənin böyük məsləhətçisi Məhəmməd Xəlilli, Azərbaycan Respublikası Milli Məclisinin Beynəlxalq münasibətlər və parlamentlərarası əlaqələr komitəsinin sədri Səməd Seyidovun köməkçisi Akif Əmirov, "Azərbaycan Qarabağ Müharibəsi Əlilləri, Veteranları və Şəhid Ailələri İctimai Birliyi”nin Qazax rayon filialının sədri Xasay Balayev, sədr müavini, I qrup Qarabağ müharibəsi əlili Namiq Alıyev, Azərbaycan Respublikası Müharibə, Əmək və Silahlı Qüvvələr Veteranları Şurasının Qazax rayon şöbəsinin sədri Azər Məmmədov, Vətən müharibəsi qazilərindən mayor Xəyyam Əliyev, şəhid ailələri, şəhidimizin vaxtilə təhsil aldığı Valeh Musayev adına İkinci Şıxlı kənd tam orta məktəbin müəllim və şagirdləri, şəhidimizin ailə üzvləri, yaxınları, doğmaları, kənd sakinləri igid Vətən oğlunun doğum günündə ona olan ehtiramlarını bildiriblər.\nƏvvəlcə qəhrəman şəhidimizin kənd qəbiristanlığında yerləşən məzarı ziyarət edilərək tər qərənfillər düzülüb, ruhuna dua oxunub, əziz xatirəsi böyük ehtiramla yad edilib.\nSonra Vətən müharibəsi şəhidləri Kərimov Emil İlqar oğlunun və Omarov Elmar Elvar oğlunun xatirəsini əbədiləşdirən bulağın açılışını bildirən qırmızı lent kəsilərək üzərindəki ağ örtük qaldırılıb, tər qərənfillər düzülüb.\nQazax Rayon İcra Hakimiyyətinin başçısı Rəcəb Babaşov bulağın açılış mərasimində giriş sözü ilə çıxış edərək şəhidimizə Allahdan rəhmət diləyib, əziz xatirəsini ehtiramla anıb. Emil Kərimovun təkcə doğulduğu İkinci Şıxlı kəndinin, elinin-obasının deyil, bütövlükdə Azərbaycanın oğlu olduğunu və onun kimi igid Vətən oğullarının hər birimiz üçün örnək olduğunu bildirib. Azərbaycan xalqının milli azadlığını, respublikamızın müstəqilliyini qorumaq, torpaqlarımızın ərazi bütövlüyünü bərpa etmək üçün qəhrəmanlıq nümunəsi göstərən şəhidlərimizlə hər bir azərbaycanlının fəxr etdiyini qeyd edib.\n44 günlük Vətən müharibəsindən söz açan icra başçısı həmin müharibədə qəhrəman oğullarımızın göstərdiyi şücaətdən də danışıb. Şəhidlərimizin döyüş meydanında göstərdikləri qəhrəmanlıqla hərb tarixinə adlarını qanları ilə yazdırdıqlarını qeyd edib. 27 yaşında Şəhidlik zirvəsinə ucalan Emilin döyüş meydanında göstərdiyi igidliyindən danışan icra başçısı onun qısa ömrünə yüz illərin dastanını yazdığını, illər ötsə belə həmin dastanın gələcək nəsillərə örnək olacağını söyləyib. İcra başçısı igid Vətən oğlunun döyüş meydanında göstərdiyi şücaətin dövlətimiz, Ali Baş Komandan İlham Əliyev tərəfindən də yüksək qiymətləndirildiyini, ölümündən sonra ölkə başçısının müvafiq Sərəncamlarına əsasən "Vətən uğrunda”, "Füzulinin azad olunmasına görə”, “Döyüşdə fərqlənməyə görə” medalları ilə təltif olunduğunu diqqətə çatdırıb.\nRayon rəhbəri Vətən müharibəsində Qazaxın 50 nəfər igid oğlunun Şəhidlik zirvəsinə ucaldığını, həmin oğullarımızın sırasında dayanan Emil kimi qəhrəmanlarımızın sayəsində bütün şəhidlərimizin qisasının alındığını vurğulayıb. Savaşda əldə etdiyimiz şanlı Qələbəyə görə Ali Baş Komandana, müzəffər Azərbaycan Ordusuna, şəhidlərimizə, qazilərimizə borclu olduğumuzu qeyd edib.\n"Bu gün ölkə başçısı, Birinci vitse-prezident şəhid ailələrinin, qazilərimizin qarşısında baş əyirəm söyləyirsə, bu, hər birimiz üçün nümunədir. İstər dövlət məmuru olsun, istərsə də vicdanı olan hər bir kəs şəhidlərimizi yad etməli, hər zaman şəhidlərimizin xatirəsini əziz tutmalı, onların ailələrini daim diqqətdə saxlamalıdır. Bu gün mən də özümə borc bildim ki, şəhidimizin doğum günündə və xatirəsinə tikilən bu bulağın açılışında iştirak edim”, - deyən icra başçısı şəhidimizin ailəsinə göstərilən diqqət və qayğının bundan sonra da yüksək səviyyədə olacağını söyləyib.\nRayon rəhbəri açılışına toplaşdığımız bulağı şəhidimizin adının əbədiləşdirilməsi istiqamətində atılan uğurlu addımlardan biri kimi dəyərləndirib. Bildirib ki, bu cür bulağın inşa olunmasında əsas məqsəd şəhidimizi gələcək nəsillərə tanıtmaqdır. Çünki bulağın qarşısından keçən, suyundan içən hər kəs şəhidin ruhuna dua oxumaqla bərabər, həm də onu tanımış olacaq.\n"Azərbaycan Qarabağ Müharibəsi Əlilləri, Veteranları və Şəhid Ailələri” İctimai Birliyinin Qazax Rayon Şöbəsinin sədr müavini, I qrup Qarabağ müharibəsi əlili Namiq Alıyev çıxış edərək şəhidlərimizə Allahdan rəhmət diləyib, yaralı qazilərimizə tezliklə sağlamlıqlarına qovuşmalarını arzu edib. Şəhid ailələrinə göstərilən diqqət və qayğıya görə ölkə başçısına və rayon rəhbərliyinə razılığını ifadə edib. Vətənin azadlığını canından üstün tutan bütün şəhidlərimizin daim qəlblərdə yaşayacaqlarını, illər ötsə belə ən ülvi hisslərlə anılacaqlarını söyləyib.\nŞəhidimizin vaxtilə təhsil aldığı Valeh Musayev adına İkinci Şıxlı kənd tam orta məktəbin direktor müavini Ağca İsmayılova, şəhidimizə dərs demiş məktəbin ibtidai sinif müəllimi Pərvanə Musayeva çıxış edərək məktəbdə tərbiyəsi, əxlaqı, səliqə-sahmanı, vətənpərvərliyi ilə seçilən Emilin bu gün aramızda olmasa da onun əziz xatirəsinin daim bizim qəlbimizdə əbədi yaşayacağını, məktəb kollektivi olaraq igid şagirdləri ilə fəxr etdiklərini, ruhu qarşısında baş əydiklərini dilə gətiriblər. Şəhid ailələrinə göstərilən diqqət və qayğıya görə ölkə başçısına, Birinci vitse-prezidentə, rayon rəhbərliyinə minnətdarlıqlarını bildiriblər.\nSonra Valeh Musayev adına İkinci Şıxlı kənd tam orta məktəbin və Şahnabad Nəsibova adına Sarıvəlli kənd tam orta məktəbin şagirdləri şəhidlərimizə həsr olunmuş şeirlər səsləndiriblər.\nŞəhid atası İlqar Kərimov şəhid ailəsi kimi hər zaman onlara göstərilən diqqət və qayğıya görə razılığını ifadə edib, ölkə Prezidenti İlham Əliyevə, Birinci vitse-prezident Mehriban Əliyevaya, rayon rəhbərliyinə minnətdarlığını bildirib. Oğlunun daim yad olunmasını Emilin timsalında bütün şəhidlərimizə olan hörmət və ehtiramın bariz nümunəsi kimi qiymətləndirib. Şəhid atası kimi oğlu Emil və onun kimi igid Vətən oğulları ilə hər zaman fəxr edəcəyini, qürur duyacağını söyləyib. Şəhid atası sonda bulağın ərsəyə gəlməsində əziyyəti keçən insanlara, açılış mərasimində iştirak edənlərə ailəsi adından təşəkkürünü çatdırıb.\nŞəhid Emil Kərimov 7 sentyabr 1993-cü ildə Qazax rayonunun İkinci Şıxlı kəndində anadan olmuşdur. 2000-ci ildə Qazax rayon Valeh Musayev adına İkinci Şıxlı kənd tam orta məktəbin 1-ci sinfinə daxil olmuş, 2011-ci ildə həmin məktəbin 11-ci sinfini bitirmişdir. 2011-ci ilin oktyabr ayında Azərbaycan Respublikası Səfərbərlik və Hərbi Xidmətə Çağırış üzrə Dövlət Xidmətinin Qazax Rayon Şöbəsi tərəfindən Azərbaycan Silahlı Qüvvələrinə həqiqi hərbi xidmətə çağrılmış, 2013-cü ilin aprel ayında tərxis olunmuşdur. Ölkə Prezidentinin "Azərbaycan Respublikasında qismən səfərbərlik elan edilməsi haqqında” müvafiq tarixli Sərəncamına əsasən 2020-ci il sentyabr ayının 21-də Azərbaycan Respublikası Səfərbərlik və Hərbi Xidmətə Çağırış üzrə Dövlət Xidmətinin Qazax Rayon Şöbəsi tərəfindən qismən hərbi səfərbərliyə cəlb olunmuşdur. “N” saylı hərbi hissənin manqa komandiri hərbi vəzifəli əsgər Kərimov Emil İlqar oğlu 25 oktyabr 2020-ci il tarixdə Füzuli-Cəbrayıl bölgəsində gedən döyüşlərdə qəhrəmancasına şəhid olmuşdur. Qəhrəman şəhidimiz 27.10.2020-ci il tarixdə doğulub boya-başa çatdığı İkinci Şıxlı kənd qəbiristanlığında izdihamla dəfn edilmişdir. Ailəliydi, iki azyaşlı - Nazənin adlı qız, Amin adlı oğlan övladı yadigar qalıb.\nVətən torpaqlarının bütövlüyü naminə canından keçən igid əsgərimizin döyüşlərdə göstərdiyi şücaət dövlətimiz, Ali Baş Komandan İlham Əliyev tərəfindən yüksək qiymətləndirilmişdir. O, ölümündən sonra cənab Prezident İlham Əliyevin 15 dekabr 2020-ci il tarixli Sərəncamına əsasən “Vətən uğrunda”, 18 dekabr 2020-ci il tarixli Sərəncamına əsasən “Döyüşdə fərqlənməyə görə” və 25 dekabr 2020-ci il tarixli Sərəncamına əsasən "Füzulinin azad olunmasına görə” medalları ilə təltif olunmuşdur.\nİllər ötüb, qərinələr dolaşsa da, şəhidlər heç vaxt unudulmur, həmişə minnətdarlıq duyğuları ilə yada salınır. Emil Kərimov kimi xalqın qəhrəmanlıq salnaməsinə adını yazdıran mərd oğullarımızla təkcə Qazax eli deyil, bütün xalq qürur duyur. Ruhun şad, məkanın cənnət olsun Şəhidim!. Ruhun qarşısında baş əyirik.


"Qəbələ" "Real"dan öndə\n21:37 31 Oktyabr 2016\nAvropa ölkələrinin milli çempionatlarında 33 klub yoluna məğlubiyyətsiz davam edir. Apasport.az saytının məlumatına görə, onların arasında "Qəbələ" və "İnter" də var.\nTopaz Premyer Liqasının ilk 10 turunda "qırmızı-qaralar" və "bankirlər" məğlubiyyət üzü görməyiblər. "Böyük beşlik" ölkələrində (İngiltərə, İspaniya, Almaniya, İtaliya, Fransa) cəmi 6 elita təmsilçisi rəqibinə sevinmək imkanı verməyib. Bunlar "Real", "Bavariya", "Tottenhem", "Leypsiq", "Hoffenhaym" və "Nitsa"dı. Onlardan "Real" və "Tottenhem" də Azərbaycan klubları kimi, 10 matçda buna nail olublar. Maraqlıdır ki, "Tottenhem" "İnter"lə, "Real" isə "Qəbələ" ilə eyni sayda xal toplayıb. "Qəbələ" hətta top fərqinə görə "kral klubu"nu üstələyir. Roman Qriqorçukun yetirmələrində top fərqi +22-disə, Zinəddin Zidanın komandasında +18-ə bərabərdir.\nMəğlub olmayan 33 klub ümumilikdə 23 ölkəni təmsil edir. Həmin 33 komandadan cəmi 2-si, ümumiyyətlə, xal itkisinə məruz qalmayıb. Bunlar TNS və "Europa"dır. Fərq ondadır ki, Uels klubu ilk 13, Cəbəllütariq təmsilçisi isə 5 turda qələbələri sıralayıb.\n"Qəbələ" məğlubedilməzlər arasında ən az qol buraxan komandalardan biridir. "Europa" 5 oyunda 2 top buraxıbsa, APOEL 9 tur ərzində bu qədər qola üzülüb. AEL, "Kukesi" və "Dudelanj" keçirdikləri 9 matçda 3 dəfə topu tordan çıxarıblar. "Qəbələ" isə "Benfika", AEK, "Lusitanos" və "UE Santa Koloma" ilə birlikdə 4 qol buraxıb. Ancaq "qırmızı-qaralar" digərlərindən daha çox oyun keçiriblər.\nMilli çempionatların məğlubiyyətsiz klubları:\n15 turdan sonra\n"Kopenhagen" (Danimarka) - 35 xal\n14 turdan sonra\n"Riyeka" (Xorvatiya) - 38\n13 turdan sonra\nTNS (Uels) - 39\n"Bazel" (İsveçrə) - 35\n"Şaxtyor" (Ukrayna) - 35\n12 turdan sonra\n"Levski" (Bolqarıstan) - 28\n"Vardar" (Makedoniya) - 28\n"Zenit" (Rusiya) - 28\n11 turdan sonra\n"Nitsa" (Fransa) - 29\n"Feyenord" (Hollandiya) - 29\n10 turdan sonra\n"Seltik" (Şotlandiya) - 28\n"Qəbələ" (Azərbaycan) - 24\n"Real" (İspaniya) - 24\n"İnter" (Azərbaycan) - 20\n"Tottenhem" (İngiltərə) - 20\n9 turdan sonra\n"Benfika" (Portuqaliya) - 25\nAEK (Kipr) - 25\nAPOEL (Kipr) - 23\nAEL (Kipr) - 21\n"Samtredia" (Gürcüstan) - 21\n"Kukesi" (Albaniya) - 17\n"Bavariya" (Almaniya) - 23\n"Dudelanj" (Lüksemburq) - 23\n"Başakşəhər" (Türkiyə) - 23\n"Leypsiq" (Almaniya) - 21\n"Fola" (Lüksemburq) - 21\n"Differdanj" (Lüksemburq) - 21\n"Beşiktaş" (Türkiyə) - 21\n"Hoffenhaym" (Almaniya) - 19\n6 turdan sonra\n"Sent-Julia" (Andorra) - 14\n"Lusitanos" (Andorra) - 14\n"UE Santa Koloma" (Andorra) - 12\n5 turdan sonra\n"Europa" (Cəbəllütariq) - 15\nQəbələ Realdan öndə


Uşaqlar oynarkən öyrənir » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 12-06-2013, 18:00\nŞərhlər: Baxılıb: 2252\nSəs ver: İndiki vaxtda uşaqlar artıq çox təəssüf ki, vaxtının çoxunu kompüter, televiziya ya da internet başında keçirir. Dostları ilə bir yerdə olmaq yerinə ekran başında olmağı seçir. Şəhərləşmə, uşaqlardan akademik gözləmənin artması, kompüter-video oyunları, internet, valideynlərin narahatlıqları kimi faktorlar uşaqları getdikcə daha çox ev içində qalmağa itələyir. Oyun oynamaq bir təcrübədir. Səy tələb etdiyi qədər eyni zamanda içdən gələn bir məşğuliyyətdir. Bir uşağın oyunu, simvolik olaraq öz dünyasını əks etdirər. Oyun uşaqların sağlam inkişafları üçün ayrılmaz bir ünsürdür. Uşaqlar oyun oynadıqca problem həll etmə bacarıqları inkişaf edər, əqli bacarıqlarına və fiziki inkişaflarına müsbət təsirlənər.\nBir oyuncağın başqa xüsusiyyətlərini də kəşf etməsi və ya başqa bir oyuncaq yerinə istifadə etməsi də təxəyyül baxımından əhəmiyyətlidir./Mənbə: Qadınlar.biz/ Pure Love\nTəbiətdə oynamaq uşağa nə verir?


2021, 11 May, çərşənbə axşamı, Bakı vaxtı 23:35\nSomali azarkeşləri çempionatın açılış mərasimini seyr edirlər, 11Jun2010\nDünya Çempionatına bir gözlə baxmağa çalış. Somalidə məhz belə bir vəziyyət yaranıb. Futbol azarkeşlərinin bir gözü ekranda, bir gözü qapıdadır. Hər an futbolu izlədiyinə görə yaraqlılar gəlib onları cəzalandıra bilər.\nSomalinin böyük hissəsinə nəzarət edən yaraqlı qruplaşması xəbərdarlıq edib ki, kimsə oyunları xəlvəti izlərsə camaat qarşısında döyüləcək, ya da ən pisi… baş verə bilər.\n2 ÖLÜM, 30-DAN ÇOX HƏBS\nBu günə qədər futbolu izləyən azı 2 nəfər öldürülüb, 30-dan çox adam həbs olunub. Onların arasında 15 yaşlı bir yeniyetmə də var.\nBu vəziyyət Somalinin futbol azarkeşlərini çox çətin vəziyyətdə qoyub. Cənubi Afrikanın ev sahibliyi etdiyi oyun bütün Afrikada izlənir və oyunların məhz bu regionda keçirilməsindən qürür duyurlar.\nSÜLHMƏRAMLILARIN QORUDUĞU YER TƏHLÜKƏSİZDİR\nSomalidə yeniyetmələrdən ibarət futbol komandasının kapitanı - 15 yaşlı Mahad Məhəmməd Haccı çempionat başlayandan bir oyunu da qaçırmayıb, hamısına baxdığını deyir. Azarkeş oyunları paytaxtın Afrika Birliyi sülhməramlıları tərəfindən qorunan hissəsində izləyib.\n«Biz afrikalıyıq və mən dünya çempionatında Afrikanı dəstəkləyirəm. Bu il çox xoşbəxtəm. Yalnız yaraqlılar insanlara oyunlara baxmağa icazə verməkdən imtina edirlər. Amma bizim yerimiz yaxşıdır. Biz Cənubi Afrikada keçirilən bütün oyunlara baxmışıq».\nİSLAM HÖKUMƏTI ÇEMPIONATA BAXMAĞA İCAZƏ VERMİR\nSomali azarkeşləri futbol xəbərlərini qəzetlərdən oxuyurlar, 16 iyun 2010\nİslamçı lider Şeyx Əbu Yəhya Əl İraqi futbolun yayımlandığı saatlara qadağanı «futbolun qədim xristian mədəniyyətindən gəldiyini və İslam hökumətinin heç vaxt FİFA Dünya Çempionatına baxmağa icazə verməyəcəyi» ilə izah edir.\nSomalinin İdman Mətbuat Assosiasiyasının direktor müavini Şəfi Mohyaddin Abokar xəlvəti futbola baxarkən baş verənləri belə təsvir edir:\nMoqadişuda yaraqlılar çempionatı izləyənlərin evinə hücum edib, onları incidib və divarı aşmağa cəhd edən 2 qardaşı güllələyərək-öldürüblər. Daha 10 nəfəri həbs ediblər.\nSomalinin keçid hökuməti bu hadisəni pisləyən bəyanat yayıb və bildirib ki, insanlar «həyatlarını itirmək qorxusu olmadan» oyunlara baxa bilməlidir.\nAbokar futbola görə 30-dan çox adamın həbs olunduğundan narahatdır.\nFUTBOL - «ŞEYTAN ƏMƏLİ»DİR\n«Biz yaraqlıların həbs olunanlara nə etdiyini bilmirik. Biz sadəcə oyunları izləyənlərin islamçıların nəzarəti altında olduğunu bilirik, hətta qohumları da onlara baş çəkə bilmir».\nSomalinin iki aparıcı yaraqlı qruplaşması – «Hizbul İslam» və «Əl Şabab» nəzarət etdiyi ərazilərə ciddi şəriət qanunlarını tətbiq edib. İslam qrupları futbolu «şeytan əməli» adlandırır və 2006-cı ildən bəri futbol oyunların izlənilməsinə qadağa qoyublar.\nEfiopiya qüvvələri 2007-ci ildə İslam rejimini ölkədən çıxartsalar da, son illər islamçı yaraqlılar ölkənin böyük hissəsində hakimiyyəti ələ keçirib. Bu hadisələrdə on minlərlə Somali vətəndaşı ölüb.


Respublika Narkoloji Mərkəzində 25 nəfərin öldüyü, daha 29-nun xəsarət aldığı yanğınla bağlı məhkəmə araşdırmaları davam edir. Martın 12-də Bakı Ağır Cinayətlər Məhkəməsində bu iş üzrə hakim Azər Paşayevin sədrliyilə keçirilən prosesdə hadisəni törətməkdə təqsirləndirilən Məhəmməd Məmmədov Daxili İşlər Nazirliyinin Mütəşəkkil Cinayətkarlığa Qarşı Mübarizə İdarəsinin əməkdaşlarının məhkəməyə çağrılıb dindirilməsi barədə vəsatət qaldırıb: "Bandotdel"də məni döyən polisləri bura çağırın".\n1954-cü il təvəllüdlü M.Məmmədov bildirib ki, yanğını o törətməyib: "Məni əvvəl Xətai polisində, sonra da "bandotdel"də döyə-döyə boynuma qoydular". Bu məhkəmə prosesi ötən ilin iyulundan gedir. Hələ ilk iclaslarda da M.Məmmədov bildirirdi ki, oğlunun onun evini ələ keçirmək məqsədilə rüşvət verib illərlə Narkoloji Mərkəzdə saxlatdırması, sonuncu dəfə saxlanma müddəti martın 1-də başa çatsa da buraxılmaması, tibb bacısı ona vaxtın uzadıldığını deyəndən sonra ayın 2-nə keçən gecə özünü öldürmək məqsədilə yorğanı yandırması, sonra isə fikrini dəyişib yanan yorğanı yerə atması haqda ifadəyə işgəncə altında imza atıb: "Orada məni döyürdülər, mənə qarşı əxlaqsız hərəkətlər edirdilər".\nHakim bildirib ki, onun işgəncəyə məruz qalması barədə şikayətlərindən sonra məhkəmə prokurorluğa məktub göndərib. Bir müddət əvvəl prokurorluqdan cavab gəlib. Bildirilib ki, M.Məmmədovun işgəncə şikayətilə əlaqədar araşdırma aparılıb, polislər dindirilib, onun söylədikləri təsdiqini tapmayıb. Ona görə də işgəncə şikayəti üzrə cinayət işi başlanması rədd olunub. Məhkəmədə yanğın başladığı vaxt ilk şahidlərdən olan Nail Talıbov da dindirilib.\nO bildirib ki, həmin vaxt səhər ayaqyoludan qayıdanda 15-ci palatanın açıq qapısından "kömək eləyin" qışqırığını eşidib. Otağa daxil olanda orada müalicə olunan Mahirin əlində yanan yorğanı görüb. Mahir yorğanı söndürməyə çalışırmış: "Yorğanı qaldıranda döşək də tüstülənirdi. Öz otağımızda qabda su vardı, qaçıb onu gətirdim. Amma söndürmək mümkün olmadı".\nCinayət işinin materiallarında iddia olunur ki, yanğın M.Məmmədovun saxlandığı 14-cü palatada baş verib. Şahid N.Talıbov isə bildirir ki, o, yanğını 15-ci palatada görüb. Yanğının həmin vaxt 14-cü palatada başlayıb, 15-ə keçməsinə gəlincə, deyib ki, o, həmin vaxt divarda alov görməyib. M.Məmmədov bildirib ki, hadisəni onun üzərinə yıxmaq üçün yanğının onun olduğu palatadan digər otağa keçməsi versiyası ortaya atılıb: "Məni kimsəsiz görüb, boynuma yıxmaq üçün uydurublar onu". Məhkəmə vəkillərin vəsatəti əsasında həmçinin yanğınla bağlı rəy vermiş ekspertin də məhkəmədə dindirilməsinə qərar verib. Məhkəmə prosesi martın 19-na qədər təxirə salınıb.\nNarkoloji Mərkəzdə "alkoqol qəbulu nəticəsində psixi və davranış pozuntuları” diaqnozu ilə müalicə almış Məhəmməd Məmmədov Cinayət Məcəlləsinin 120.2.4 (ümümi təhlükəli üsulla qəsdən adam öldürmə), 120.2.7 (iki və ya daha çox şəxsi öldürmə), 120.2.9 (köməksiz vəziyyətdə olan adamı öldürmə) və 186.2.2-ci (yandırmaqla özgə əmlakını qəsdən məhv etmə) maddələri ilə ittiham olunur. Əvvəlcə o, həbs olunub. Daha sonra Mərkəzin direktoru Telman Məmmədhəsənov, mühəndis Mahir Abdullayev və şöbə müdiri Azad Ələkbərov həbs olunub. Hər 3 şəxs barəsində CM-nin 225.2 (yanğın təhlükəsizliyi qaydalarını pozma zərərçəkmiş şəxsin ölümünə və ya digər ağır nəticələrə səbəb olduqda) və 308.2 (vəzifə səlahiyyətlərindən sui-istifadə - ağır nəticələrə səbəb olduqda) maddələri ilə cinayət işi başlanıb. Başqa bir şöbə müdiri Afət Məmmədova isə həbs olunmasa da, onun da barəsində cinayət işi başlanıb, CM-in 311-ci (rüşvət alma) maddəsilə ittiham elan olunub. A.Ələkbərovun səhhətində problemlər olduğu üçün onun barəsindəki cinayət işi ayrılıb. O, sentyabrın 28-də vəfat edib.


AKADEMİYADA İSTİNADLAR OYUNU: BƏS ELM HANI? | AzPolitika – onlayn siyasi-ictimai qəzet\nAKADEMİYADA İSTİNADLAR OYUNU: BƏS ELM HANI?\nDərc olunub: 12/06/2017 - 18:38\nAzərbaycan Milli Elmlər Akademiyasına keçirilən son seçkilər narazılıqlara səbəb olub. Akademik və müxbir üzv adına layiq olan bir çox elm adamının kənarda qalmasına, əvəzində buna haqqı çatmayanların kimlərinsə himayəsi ilə Akademiyanın həqiqi və müxbir üzvü seçilməsinə dair iddialar var.\nAMEA Fizika İnstitutunun əməkdaşı, fizika-riyaziyyat elmləri doktoru, professor Elman Şahverdiyev isə AMEA-ya keçirilən son seçkilərdə saxtakarlığa yol verildiyini bildirməklə yanaşı, akademik adı qazanmış bəzi alimlərin buna layiq olmadığını bəyan edib. Bunu əsaslandırmaq üçün onların bir çoxunun “Thomson Reuters”də cəmi bir neçə istinadının olduğunu göstərir. Professor Şahverdiyiev deyir ki, akademik adı almış çox sayda alimin “Thomson Reuters”dakı istinadının cəmi onunkundan azdır. AMEA həqiqi üzvü Ənvər Nəhmədov Elman Şahverdiyevin bu ittihamlarına cavab verib. O yazır: “E.Şahverdiyev K. A. Shore ilə 2013-cü ilə qədər əməkdaşlıq etmiş və 43 məqaləsindən 26-sı onunla ortaq olmuşdur. Şahverdiyevin məqalələrinə verilən 789 istinadın 693-ü Shore ilə ortaq olan bu 26 məqaləyə verilmişdir”.\nƏslində bu cür mübahisələr Azərbaycan cəmiyyətini xeyli çaşdırır. Bu gün elmi axtarışların effektivliyinin və alimlərin fəaliyyətinin qiymətləndirilməsində tez-tez müxtəlif kəmiyyət göstəricilərindən istifadə olunur. Məsələn, 1960-cı ildə “İmpakt faktoru” təklif edən Yudjin Qarfild yazır ki, bu göstəricini başa çıxarmaq olmaz: “Əgər bu kriteriya əsas hesab olunsa, onda reytinqlərə düşməyənləri elmdən kənarlaşdırmaq lazımdır?”.\nParlaq nümunə kimi Qriqori Perelman göstərilir. Yeddi il bir məqaləsi belə dərc olunmayan bu alim Puankare hipotezini isbat etdi və riyaziyyatdan ən böyük mükafat olan Filds medalını aldı.\nRusiya Elmlər Akademiyasının prezidenti, akademik Yuri Osipovun bu barədə maraqlı fikirləri var: “Bu cür mövcud formal kriteriyalardan çox ehtiyatlı şəkildə istifadə etmək lazımdır. Əsas kimi ekspertlərin nəzər-nöqtəsi götürülməlidir. Onlar elm sahələrində hansı dəyişikliklər baş verməsini və bunların institut və universitetlərin reytinqinə necə təsir göstərməsini düzgün anlayırlar”.\nGörəsən seçilən və seçilməyən akademik və müxbir üzvlərin saysız-hesabsız istinadlarının fövqündə Fizika İnstitutunun dünya tədqiqat institutları arasında yeri haradadır? Ümumiyyətlə, reytinq siyahılarına düşürmü bu institut? Buna cavab verən olacaqmı? Eyni sualı Kimya, Tibb, Riyaziyyat yönümlü institutlara da yönləndirmək olar.\nBöyük Azərbaycan filosofu, professor Həsən Quliyev ömrünün sonuna yaxın “Kiçik ölkələrin elmi strategiyası” adlı möhtəşəm bir əsər yazdı. Həmin kitabda Avropa alimlərinin bioqrafiyası ilə bizim alimlərin bioqrafiyasının maraqlı müqayisəsi yer alıb.\nAlbert Eynşteyn: fizik, nəzəriyyəçi. Müasir fizikanın yaradıcılarından biri. “Foton” anlayışını elmə gətirib. Fotoeffektin kvant nəzəriyyəsini kəşf edib. Ümumi və xüsusi nisbilik nəzəriyyəsinin banisidir. 1921-ci ildə Nobel mükafatına layiq görülüb.\nVerner Heyzenberq: Alman nəzəriyyəçi fiziki. Kvant mexanikasının yaradıcılarından biri. Kvant mexanikasının matris variantını təklif edib. Qeyri-müəyyənlik prinsipini formalaşdırıb. Atom nüvəsinin strukturu, relyativistik kvant mexanikası, təbiətşünaslığın fəlsəfəsi sahəsində işlərin müəllifidir. 1932-ci ildə Nobel mükafatına layiq görülüb.\nFrensis Krik: İngilis biofiziki, genetik. 1963-cü ildə DNK-nın (ikiqat spiral) struktur modelini kəşf etməklə onun bioloji funksiyasını və bir çox xassələrini izah etməyə yol açmışdır. Bununla da molekulyar genetikanın əsasını qoymuşdur. 1962-ci ildə Nobelə layiq görülmüşdür.\nYusif Məmmədəliyev: Sovet kimyaçısı, SSRİ Elmlər Akademiyasının müxbir üzvü, akademik. Azərbaycan Elmlər Akademiyasının prezidenti (1947-49-cu illər), 1943-cü ildən Kommunist Partiyasının üzvü. Neftin və təbii qazın işlənməsi və kimya sahəsində bir sıra işləri var. SSRİ Ali Sovetinin deputatı. SSRİ Dövlət mükafatı laureatı.\nHəsən Abdullayev: Sovet fiziki, SSRİ Elmlər Akademiyasının müxbir üzvü, akademik. Azərbaycan SSR Elmlər Akademiyasının prezidenti (1970-1983). 1942-cı ildən Kommunist Partiyasının üzvü olmuşdur. Əsas işləri yarımkeçiricilər fizikası və yarımkeçiricilər cihazlarına aiddir. 1970-1984-cü illərdə SSRİ Ali Sovetinin deputatı olmuşdur.\nEldar Salayev: Sovet fiziki, akademik (1983), Azərbaycan SSR Elmlər Akademiyasının prezidenti (1983-1997). 1963-cü ildən Kommunist Partiyasının üzvü. Əsas işləri yarımkeçiricilər fizikası, qeyri-xətti optikaya aiddir. 1984-cü ildə SSRİ Ali Sovetinin deputatı seçilmişdir.\nBirinci qrupda olan Avropa alimlərinin bioqrafiyasını elmi uğurları bəzəyir. Burda “saray prosesləri”nə demək olar ki, istinad olunmur. Bizim alimlərin bioqrafiyasının parlaq hissəsini isə dövlət təltifləri, deputat mandatı, mükafatlar tutur.\nİntriqalar Azərbaycan elmini çökdürüb. Elə bu səbəbdən də elmi olan adamların çoxu ölkəni tərk edib. İstinadlar oyununu qırağa qoyun, görün elmə oxşar başqa nəyimiz var.\nTutaq ki, istinadlar da var, bəs elm hanı? Elm!\nBu məqaləm böyük türk alimi Əziz Sancarın İqtisad Universitetinin (UNEC) rektoru, professor Ədalət Muradovun dəvəti ilə Bakıya gəldiyi vaxta təsadüf edir. Onun oxuyacağı mühazirə və etdiyi tövsiyyələr bizi silkələməlidir. Diqqət edin: Əziz Sancar Kimya üzrə Nobel mükafatına İsveç alimi Tomas Lindal, Amerika alimi Pol Modriçlə birgə layiq görülüb. Baxın, elm budur…


MATC.AZ: AFFA UEFA-ya müraciət etdi - "Qarabağ"a görə\nAFFA Polşada “Legiya” və “Qarabağ” arasında keçiriləcək Avropa Liqasının pley-off oyunu ilə əlaqədar UEFA-ya müraciət ünvanlanıb. Matc.az milli assosiasiyanın rəsmi saytına istinadən məlumatına görə, bu addım son günlər Ermənistan – Azərbaycan qoşunlarının təmas xəttində erməni hərbi birləşmələrinin yol verdiyi təxribatçı hərəkətləri nəzərə alınaraq, atılıb.\nMüraciətdə Avropa Liqasında qrup mərhələsinin 2019-cu il oktyabrın 3-də Lüksemburq şəhərindəki “Josy Barthel” stadionunda keçirilmiş “Düdelanj” – “Qarabağ” oyununun gedişində erməni təxribatçılar tərəfindən üzərində parça asılmış idarə olunan uçuş aparatının meydanın mərkəzinə doğru yönəldilməsi faktı xatırladılıb. Bildirilib ki, “Legiya” – “Qarabağ” oyununda ermənilərin siyasi xarakterli təxribatçı addımlara yol verilməməsi üçün UEFA-nın qarşılaşmaya xüsusi diqqət və həssaslıqla yanaşması vacibdir.\nQeyd edək ki, oktyabrın 1-də Polşanın paytaxtı Varşavadakı “Wojska Polskiego” stadionunda keçiriləcək oyun Bakı vaxtı ilə saat 22:00-da başlanacaq.


VIII Qəbələ Beynəlxalq Musiqi Festivalının ilk konsertləri tamaşaçı rəğbəti qazanıb [YENİLƏNİB] - AZƏRTAC – Azərbaycan Dövlət İnformasiya Agentliyi\nVIII Qəbələ Beynəlxalq Musiqi Festivalının ilk konsertləri tamaşaçı rəğbəti qazanıb [YENİLƏNİB]\nFüsunkar təbiəti ilə hər kəsi öz sehrinə salan Qəbələ yenidən musiqisevərləri bir araya toplayıb. Heydər Əliyev Fondunun təşkilatçılığı ilə Qəbələdə keçirilən VIII Beynəlxalq Musiqi Festivalının ilk konserti gənclərin ifası ilə tarixə düşüb. Proqrama uyğun olaraq, iyulun 30-da Heydər Əliyev adına Konqres Mərkəzində Azərbaycanın tanınmış gənc pianoçularının və musiqiçilərinin iştirakı ilə kamera konserti olub.\nAZƏRTAC xəbər verir ki, Azərbaycan Dövlət Filarmoniyasının solisti, bir çox beynəlxalq müsabiqələrin qalibi və musiqi festivallarının iştirakçısı, pianoçu Tofiq Şıxıyev, simfonik, kamera, vokal və piano üçün əsərlərin müəllifi, Ü.Hacıbəyli adına Bakı Musiqi Akademiyasının professoru, pianoçu Ceyhun Allahverdiyev, Ü.Hacıbəyli adına Bakı Musiqi Akademiyasının tələbəsi, Prezident təqaüdçüsü, pianoçu Vurğun Vəkilov, Bülbül adına orta ixtisas musiqi məktəbinin yetirməsi, Prezident təqaüdçüsü, pianoçu Gülər Ağayeva, vokalçılar - Azərbaycan Televiziya və Radiosunun solisti Aytac Şıxəlizadə və Azərbaycan Dövlət Filarmoniyasının, Azərbaycan Dövlət Akademik Opera və Balet Teatrının solisti Taleh Yəhyayevin iştirakı ilə keçirilən kamera konsertində F.Şopenin “Fantaziya”, S.Raxmaninovun “Etüd”, “Prelüd”, A.Skryabinin “Poema”, Niyazinin “Vətən nəğməsi”, M.Maqomayevin “Odlar Yurdu” və digər dünya şöhrətli bəstəkarların əsərləri səsləndirilib.\nAZƏRTAC xəbər verir ki, Heydər Əliyev Fondunun beynəlxalq layihəsi olan bu musiqi festivalı çərçivəsində bu gün 3 konsert olacaq. Konsertlərdən ikisi saat 15:00 və 18:00-da Heydər Əliyev Konqres Mərkəzində, festivalın açılış mərasimi və növbəti konsert isə saat 21:00-da Qəbələ Mədəniyyət Mərkəzində keçiriləcək. Açılış mərasimində Xalq Artisti Rauf Abdullayevin dirijorluğu ilə Üzeyir Hacıbəyli adına Azərbaycan Dövlət simfonik orkestri çıxış edəcək.\nAvqustun 5-dək davam edəcək festivalın keçiriləcəyi ərazidə musiqi bayramına hazırlıq işləri görülüb, açıq havada konsertlərin keçirilməsi üçün səhnənin quraşdırılması başa çatıb.\nAZERTAG.AZ :VIII Qəbələ Beynəlxalq Musiqi Festivalının ilk konsertləri tamaşaçı rəğbəti qazanıb [YENİLƏNİB]


Hər daşı, hər qarış torpağı bir tarix olan Şuşa\n2021-09-03 16:11:25 668\nMilli-mənəvi dəyərlərimizi və musiqi ənənələrimizi özündə yaşadan, Azərbaycanın unikal mədəniyyət mərkəzi, milli memarlığımızın və orta əsr şəhərsalma sənətimizin qiymətli abidəsi olan Şuşa Qarabağ xanlığının mərkəzi olmaqla xalqımızın həyatında hər zaman özünəməxsus rol oynamışdır. Azərbaycanın qədim tarixə malik, şəhər mədəniyyətinin nadir incisi olan Pənahabad--Şuşa qala şəhəri Cavanşirlər tayfasının başçısı Pənahəli xan tərəfindən yaradılmışdır. Şuşa qalası mühüm iqtisadi, siyasi və mədəni əhəmiyyətə malik şəhər kimi təşəkkül tapanadək zəngin yol keçmiş, tarixin sərt sınaqları ilə üzbəüz qalmış, dəfələrlə xarici hücumlara, müdaxilələrə qarşı mübarizələrdə qalib gəlmişdir.\n1747-ci ildə İran hökmdarı Nadir şahın ölümündən sonra Pənahəli xan tərəfindən İran hökmranlığı ilə gərgin mübarizə şəraitində yaranmış Qarabağ xanlığına İranda baş verən siyasi hadisələr ciddi təhlükə yaradırdı. Mərkəzi hakimiyyəti ələ keçirmək istəyən qüvvələr arasında Məhəmmədhəsən xan Qacar, Fətəli xan Əfşar və Kərim xan Zənd xüsusilə fərqlənirdilər. Bu qüvvələrin hər hansı birinin hücumuna Bayat və Şahbulağı qalasının davam gətirə biməyəcəyini bilən Pənah xanın göstərişi ilə ruhanilərin və saray məmurlarının müşavirəsi çağırılır və müşavirədə qərara alınır: “...Biz gərək dağların içində, möhkəm və keçilməz yerdə elə bir əbədi və sarsılmaz qala tikək ki, onu güclü düşmən belə mühasirə edə bilməsin. Qalanın bir tərəfi dağlarda olan ellərin üzünə daima açıq olmalı və mahallarla əlaqəmiz bir an belə kəsilməməlidir”.\nVə bununla üç tərəfi təbii istehkamlarla, hündür qayalarla əhatə olunmuş, qədim türk ellərinin yaşayış məskəni olan ərazidə Pənahabad qalasının əsası qoyulur.\n“Qarabağ...Şuşada zəngin bir saray,\nAçılır qapısı, örtülür lay-lay,\nOnun divarları al-əlvan naxış,\nƏsrdən-əsrə yadigar qalmış...\nPənahəli xan və İbrahimxəlil xan tərəfindən qədim və orta əsrlər memarlığının ən gözəl ənənələrinə uyğun inşa edilən Şuşa--Böyük qurdlar, Kiçik qurdlar, Seyidli, Culfalar, Təzə məhəllə, Hamamqabağı, Dəmirçilər, Quyuluq, Xocamircanlı, Mamayı, Saatlı, Köçərli, Mərdinli, Çölqala, Hacı Yusifli, Çuxur məhəllə və Ağadədəli kimi məhəllələrə bölünmüş və hər məhəllənin öz hamamı, məscidi və bulağı olmuşdu. 300 tarixi abidə, o cümlədən respublika və dünya miqyaslı 23 abidə, 550 qədim yaşayış binası, 870 metr uzunluğunda bərpa edilmiş qala divarı olan Şuşada abidələrin çoxu XVIII-XIX əsrlərə aid edilir. Burada hər bir ev, hər bir küçə, əzəmətli qala divarları, məscidlər, uca minarələr keçmişimizdən miras qalan tarixi salnamədir.\nÜç əsrlik yaşı olan Azərbaycanın alınmaz qalası, mədəniyyət məbədi olan bu qədim şəhər əvəzsiz sənət nümunəsi olan Xan, Qaxal mağaraları, Xurşidbanu Natəvanın, artilleriya generalı Mehmandarovun, şair -rəssam Mir Möhsün Nəvvabın ev muzeyləri, İbrahim xanın və onun qızı Qara Böyükxanımın qəsrləri, “Gəncə darvazaları”, “Gövhər ağa məscidi”, əsas ticarət mərkəzi olan “Rastabazar”, Daşaltı dərəsi, Cıdır düzü, möhtəşəm qala divarları, memarlıq üslubu ilə inşa olunan digər memarlıq inciləri ilə əsrlərdən-əsrlərə, nəsillərdən -nəsillərə yadigar qalmışdır.\nMədəniyyət, ədəbiyyat və incəsənət mərkəzi kimi görkəmli şəxsiyyətlərin vətəni olmuş, Qasım bəy Zakir, Xurşidbanu Natəvan, Mir Möhsün Nəvvab, Nəcəf bəy Vəzirov, Əbdürrəhim bəy Haqverdiyev, Yusif Vəzir Çəmənzəminli, Firudin bəy Köçərli, Əhməd bəy Ağaoğlu, Cabbar Qaryağdıoğlu, Qurban Pirimov, Üzeyir Hacıbəyov, Bülbül, Seyid Şuşinski, Xan Şuşinski, Rəşid Behbudov, Niyazi, Fikrət Əmirov, Süleyman Ələsgərov kimi incəsənət xadimləri, görkəmli şəxsiyyətləri ilə tarixə düşən bu şəhər dünyada Azərbaycan muğamının beşiyi olaraq tanınmışdır.\nAzərbaycanın mədəniyyət məbədi, hər parçası, hər daşı bir tarix olan qədim Şuşa özü boyda tarixi abidədir. Qarabağın ən dilbər guşəsi sayılan, gözəlliyi və nəcibliyi ilə hər kəsi heyran qoyan, Daşaltı çayının üstündə, Ağzıyastı kahanın yerləşdiyi Üçmıx dağının düz altında, çeşmə ətrafında yerləşən Cıdır düzü təbiətin Şuşaya bəxş etdiyi əsrarəngiz gözəlliyi ilə insanı valeh edir.\nİlk dəfə məşhur xanəndə Seyid Şuşinskinin 100 illik yubileyi ilə əlaqədar 1989-cu ildə Şuşada Cıdır düzündə keçirilməyə başlayan "Xarıbülbül" Beynəlxalq Festivalı sonralar hər ilin may ayında Yaponiya, ABŞ, Türkiyə, Almaniya, İsrail, İtaliya, İspaniya, Avstriya, Əfqanıstan, SSRİ ölkələrinin iştirakı ilə keçirilmiş və təkcə Azərbaycanda deyil, bütün dünyada ən vacib mədəniyyət tədbirlərindən biri hesab olunmuşdu. 1992-ci ildə 4-cü “Xarıbülbül” festivalı mayın 15-də keçirilməli, burada dünyanın 30-dan çox ölkəsindən 500 nəfər iştirak etməli idi. Lakin festival, Qarabağ müharibəsinin başlaması və Şuşa şəhərinin mayın 8-də erməni silahlı qüvvələri tərəfindən ələ keçirilməsinə görə ləğv edilmişdi.\nNəhayət, 44 gün davam edən Vətən müharibəsində Müzəffər Azərbaycan Ordusu Ermənistan silahlı qüvvələrini məğlubiyyətə uğradaraq noyabrın 8-də Azərbaycanın Şuşa şəhərini erməni işğalçılarından azad etdi. Azərbaycan xalqının həsrətlə gözlədiyi gün gəlib çatdı. Azərbaycan Prezidenti İlham Əliyev 2021-ci il 7 may tarixli sərəncamı ilə Şuşa şəhərini ölkənin Mədəniyyət paytaxtı elan etdi. Bu sərəncamla 2021-ci il mayın 12-13-də Şuşada Heydər Əliyev Fondunun təşkilatçılığı ilə "Xarıbülbül" festivalı düzənləndi. “Xarıbülbül” musiqi festivalı Prezident İlham Əliyevin çıxışı ilə başladı. Dövlət başçısı dedi: “Uzun fasilədən sonra bu il birinci dəfə keçirilən “Xarıbülbül” musiqi festivalı şəhidlərimizin əziz xatirəsinə həsr olunub. Biz bu günü bizim qəhrəman hərbçilərimizə borcluyuq, Azərbaycan xalqına borcluyuq. Xalq birləşdi, xalq həmrəylik göstərdi, bir yumruq kimi birləşdi və bu Qələbəni Azərbaycan xalqı qazandı. Bu, bizim hamımızın qələbəsidir… 300-dən çox şəhər və kənd döyüş meydanında işğalçılardan azad edildi və Şuşanın - alınmaz qalanın alınması ayrıca bir qəhrəmanlıq dastanıdır”.\nFestivalda Xan Şuşinskinin “Şuşanın dağları”, Cahangir Cahangirovun “Cənnətim Qarabağ”ı yenidən Şuşanın dağını-daşını yerindən oynatdı.\nPrezident İlham Əliyev bu gözəl ənənənin bərpa edildiyini və bundan sonra “Xarıbülbül” festivalının Şuşada hər il keçiriləcəyini bildirdi.\nXVIII əsrin görkəmli Azərbaycan şairi və dövlət xadimi Molla Pənah Vaqif Şuşada yaşayıb yaratmışdır. Ümummilli lider Heydər Əliyevin iştirakı ilə 1982-ci il yanvarın 14-də Şuşada Molla Pənah Vaqifin məqbərəsinin və Poeziya Evinin təntənəli açılışı milli ədəbiyyatımızda, tariximizdə, mədəniyyətimizdə böyük xidmətləri olan Vaqif irsinə dərin hörmət və ehtiramın təzahürü idi. Məhz bu səfər çərçivəsində ümummilli lider Heydər Əliyev Vaqif Poeziya Günlərinin keçirilməsi ilə bağlı göstəriş vermiş və həmin ilin 29 iyul - 3 avqust tarixlərində Şuşada Vaqif Poeziya Günləri keçirilmişdi.\nMüasir Azərbaycan ədəbiyyatı tarixində öz bənzərsizliyi ilə seçilən Vaqif Poeziya Günləri həmin tarixdən etibarən 1991-ci ilədək hər il avqust ayında şairin vətəni Qazaxdan başlayıb, Şuşanın əsrarəngiz Cıdır düzündə yekunlaşardı. Bu il avqust ayının 30-da dövrünün böyük şairi, mütəfəkkiri və dövlət xadimi, yaradıcılığında özünəməxsus realist ədəbi-estetik mövqeyi ilə seçilən Molla Pənah Vaqif irsinə işıq salan Vaqif Poeziya Günləri Şuşa işğaldan azad edildikdən sonra Heydər Əliyev Fondu tərəfindən ilk dəfə şairin doğma şəhərində yenidən təşkil olundu. Müzəffər Azərbaycan Ordusunun şanlı Zəfərindən sonra Qarabağın tarixi, Qarabağda yaranan şeir, musiqi sənəti yenidən yaşamaq hüququ aldı. Molla Pənah Vaqifin məqbərəsinin yenidən açıldığı, 39 illik tarixi olan Vaqif Poeziya Günlərinin yenidən başladığı gün isə ərazi bütövlüyünə qovuşmuş müstəqil Azərbaycanın söz, şeir bayramına çevrildi.


NATO-dan Makronun tələbinə şillə kimi cavab:\nNATO Baş katibi Yens Stoltenberq “Avropa müdafiəsində muxtariyyət” istəyən Fransa Prezidenti Emmanuel Makron və digər Avropa liderlərinə xəbərdarlıq edib.\nTeleqraf.com xəbər verir ki, Avropa Birliyinin qitəni müdafiə edəcək vəziyyətdə olmadığı və AB-nin muxtariyyət istəyinin NATO-nu zəiflətmək arzusu olduğunu söyləyən Stoltenberq Avropanı ABŞ, Türkiyə və İngiltərə kimi dövlətlərin qoruduğunu vurğulayıb.\nAB əhalisinin 90 faizinin NATO-ya üzv ölkələrdə yaşadığını xatırladan Baş katib birliyin NATO-nun müdafiə xərclərinin yalnız 20 faizini ödədiyini, məsələnin təkcə pul yox, həm də coğrafiya olduğunu söyləyib:\n“Avropa və ABŞ-ın təkbaşına hərəkət edə biləcəyinə inanmıram. İslandiya və Norveç şimal qütbünə açılan qapımızdır. Türkiyənin cənubunda Suriya və İraqla sərhədləri var. Bu bölgənin təhlükəsizliyini Türkiyə təmin edir. ABŞ , Kanada və İngiltərə qərbdə Atlantik okeanının iki tərəfini birləşdirir. Onların heç biri AB üzvü deyil”.\nStoltenberq AB-nin NATO və ABŞ-a güclü tərəfdaş olmaq üçün öz muxtariyyətini gücləndirməsinə ehtiyac olmadığını deyib:\n“NATO-nu zəiflətmək Avropa və Şimali Amerikanı bir-birindən ayırmaq cəhdləri təkcə NATO-nu zəiflətməyəcək, Avropanı da böləcək. İnanmıram ki, tək bir ölkə və ya tək bir qitə qarşılaşdığımız problemləri təkbaşına həll edə bilsin”.


Bakıya gəlməmiş hədiyyəsini aldı - Fotolar\nKonsertin təşkilatçısı, tanınmış prodüser Samir Xattabın “Qafqazinfo”ya verdiyi məlumata görə, Marina Alievanın Xuraman Şuşalı ilə birgə verəcəyi konsert 14 dekabrda saat 17:00-da paytaxtın “Capones” kulubunda baş tutacaq.\n“Marina dekabrın 10-da Bakıda olacaq. İlk öncə o, “Karolina Valiant”ın reklamına çəkiləcək. Daha sonra isə paytaxtımızda Marinanın klip çəkilişləri baş tutacaq”, - Xəttab bildirib.\nSamir Xəttab onu da söyləyib ki, Marina hələ Bakıya gəlməmiş ona mahnı da hədiyyə olunub: “Konsert barədə xəbər tutan, Avropada Saşa Ten kimi tanınan bəstəkarımız Kamal Bağır Marinaya öz mahnılarından birini hədiyyə edib”.\nOnu da deyək ki, Marina Əliyevanın Xuraman Şuşalı ilə birgə verəcəyi konsertdə qonaq qismində reper Hüseyn Dərya da çıxış edəcək.\nXatırladaq ki, konsertin informasiya dəstəyi Qafqazinfo.az saytı və Avropa.az radiosudur. Bilətlərinin qiyməti 30-50 azn təşkil edir. Biletləri əldə etmək və əlavə məlumat almaq üçün 077 360 70 50 nömrəsinə müraciət edə bilərsiniz.


Aslan İsmayılova HÖKM OXUNDU - 1 İL 6 AY... » YeniSözçü qəzeti\nTərəflər arasında gərginliyin kökündə Türkiyənin "Emre Piliç” şirkətinin M.Həsənli ilə borc çəkişməsi durur. A.İsmayılov bu işdə "Emre Piliç” şirkətinə vəkillik edir. Onu da xatırlatmaq yerinə düşər ki, Azərbaycana damazlıq yumurta ixrac edən bu şirkətin səhmdarları arasında 2 erməninin olduğu üzə çıxıb. Belə ki, ermənilər Bozaçıyan və Oksayan bu şirkətdə 30 faizlik paya sahiblik edirlər. M.Həsənli bu fakt üzə çıxandan sonra şirkətlə işgüzar münasibətləri kəsdiyini bildirir. A.İsmayılov isə əksinə, "Emre Piliç”in yarıerməni şirkəti olmasına əhəmiyyət vermədən onun müdafiəsinə qoşulub./musavat.com/


Sumqayıtda məhv olan min illik abidə (FOTOLAR) » YeniSumqayit.az - Sumqayıt xəbərləri, maraqlı xəbərlər, yeniliklər vs...\nFotolar Corat qəsəbəsində yerləşən min ildən çox yaşı olan məşhur Corat hamamında lentə alınıb.\nTarixi abidə baxımsızlıq nəticəsində olduqca yarasız vəziyyət düşüb. Hazırda tarixi abidə zibillik, kanalizasiya sularının atıldığı yerə və itlərin yuvalarıuna çevrilib. Kənd sakinlərinin bildirdiyinə görə, bir neçə ildir ki, hamamın pis vəziyyətə düşməsi ilə bağlı aidiyyəti qurumlara məlumat versələr də heç bir tədbir görülməyib.\nMəsələ ilə bağlı Sumqayıt şəhər Mədəniyyət və Turizm İdarəsi ilə əlaqə saxladıq. Qurumdan bildirdilər ki, nəinki bu haman, eləcə də daha bir hamam, 2 məscid və ümumilikdə Corat kəndinin tarixi abidə olaraq qorunması, bərpa olunması vacib olan obyektlər, məkanlar siyahısına salınıb. Bu abidənin bərpasının zəruriliyi barədə Mədəniyyət və Turizm Nazirliyinə məlumat verilib. Sadəcə bunun nə zaman baş verəcəyi bizə məlum deyil. Yəni bunu artıq nazirlik bilir.\nBakı küçələrində gecələyən Corat sakininin dramı (VİDEO)


Texnologiya sahəsindəki inkişaf nəticəsində hazırda avtomobillər köhnə modellərlə müqayisədə daha təhlükəsiz və daha sürətlidir. Amma texnologiya nə qədər inkişaf edir etsin, bütün dövrlərdə avtomobil sahiblərini əsas narahat edən məsələ- avtomobilə düzgün qulluq, yenə də əsas müzakirə olunan məslələrdəndir. Biz də elə indi sizinlə bu barədə danışmaq istəyirik. Daha dəqiq desək, motor yağının dəyişdirilməsinin əhəmiyyəti və bu zaman əməl etməli olduğumuz qaydalar barədə.\nƏziz kişilər, avtomobilli tez-tez usta yanına aparmamaq üçün əməl etməli olduğumuz ən əsas şərtlərdən biri də motor yağının vaxtlı-vaxtında dəyişdirilməsidir. Bunu etmədiyimiz zaman motoru ciddi təhlükə altında saxlamış olarıq. Çünki avtomobilin yağ səviyyəsi azaldıqda motorda qalan yağ daha çox işlənməli olur, nəticədə motor daha çox kirlənir və bu da avtomobilinizin performansını aşağı salır. Bu zaman hətta avtomobil həddindən çox isindiyi üçün uzaq səfərə çıxdığımız zaman bizi qəfil yarı yolda qoya bilər.\nSizin əsas diqqət etməli olduğunuz məqam avtomobilinizin yağının səviyyəsinin həftədə bir dəfə, habelə hər uzaq səfərə çıxmazdan əvvəl yoxlanılmasıdır. Əgər 1500 km-dən az məsafə qət etdiyiniz zaman yağın səviyyəsi maksimumdan minimuma enirsə, deməli, motorunuzun yoxlanılmağa ehtiyacı var. Lakin xəbəriniz olsun ki, avtomobil yağının dəyişdirilməsi maşından-maşına və idarə etmə şəraitinə, formasına görə dəyişə bilər.\nBəs, motorun yağını necə yoxlamalı və necə dəyişməli?\n1. Maşını düz bir yerde saxlayın, motoru söndürün və 3-4 dəqiqə kimi yağın dibə çökərək bir yerə toplanmağına imkan yaradın.\n2. Yağ çubuğun yerindən çıxarın, təmizləyin və təkrar batıraraq yağın səviyyəsinə baxın.\n3. Əgər səviyyə maksimumun aşağısındadırsa, onun ümumi tutumuna baxaraq nə qədər yağ əlavə etməli olduğunuza diqqət yetirin.\n4. Motorun üstündəki qapağı çıxarın, lazım olan qədər yağ əlavə edib onu bağlayın.\n5. Bir dəqiqə kimi yağın motorunuza dolmağını gözləyin və səviyyəni ölçmək üçün yenidə yağ səviyyəsini ölşən çubuqdan istifadə edin. Lazımdırsa, yenidən yağ əlavə edin.\nBu qədər, əziz kişilər. Daha təhlükəsiz formada avtomobil idarə etmək istəyirsinizsə, vaxtlı vaxtında avtomobilinizə qulluq edin.\nTarix: 07.01.2015 / 13:45 Müəllif: Aziza Baxılıb: 46\tBölmə: Texnobaz\nQadınların hezz alma telebi artır ƏTTÖVBƏ SURƏSİNİN ŞƏRHİ 91109 Kicik Dərinizə görə saç rəngi Niyə çox tərləyirəm Xuy ne demekdi Yaşa görə qırışların yaranmasını necə gecikdirmək Əbdülvahab Yurdsevər FACEBOOKDA TANIWLIQ Şoker film 1989 Nazlı Xanımlar amin Qalan Vaxt Hardaydin Orucun vacib edilməsində hikmət nədir meyxana Iftira wer Ananas kişilərin ehtirasını artırır Tarixsiz səhifələr VALI Arkadawim Eniwtem Sevdiyim QOŞULUB QAÇMAQ Menasi Qara qadın nəzəriyyəsi Imkansiz Awq ALİİMRAN İMRANIN AİLƏSİSURƏSİNİN TƏFSİRİ 51101ayəl Onda Bileceksen ALLAHIN ELÇİSİNİN SAV VƏBANIN MÜALİCƏSİNƏ VƏ ONDAN Gülağa Möhtəşəm saçlar artıq çox asand Qadınların siqnallarını nece tutmalı EVIMIZ 1 OTAQLIDIR E Gözlər haqqında bilmədiklərimiz ayaqlarından Ətirlər reaksiyası ÇUVAL bərk aglamagi bacarsaydim Unutmamiwam Əriştə plov Sozguzelim Kanatli Nəvə qaraciyərinin yarısını nənəsinə bağışladı HÜZN VƏ KƏDƏRDƏN XİLAS OLMAĞIN ƏLACI Olmuyanlardansan Şöylə yalan danışmaq qoruyaq Mariya Men Tek 1 Qiz Tanidim


Toradi kəndində səyyar qəbul və görüş - Xəbərlər - ASTARA RAYON Icra Hakimiyyəti\nToradi kəndində səyyar qəbul və görüş\n22 iyun 2018-ci il tarixdə rayon İcra hakimiyyətinin başçısı Qəzənfər Ağayevin Hamoşam inzibati ərazi dairəsi üzrə nümayəndəliyinə daxil olan Toradi kəndinin sakinləri ilə görüşü olmuşdur. Görüşdə rayonun hüquq-mühafizə orqanlarının, idarə və təşkilatların rəhbərləri iştirak etmişlər.\nRayon İcra hakimiyyətinin başçısı Qəzənfər Ağayev əhalini salamlayaraq, ildə hər bir yaşayış məntəqəsində bir neçə dəfə səyyar qəbul və görüş keçirdiyini, sakinləri dinləyərək problemləri barədə məlumatlandığını və narahatlıq doğuran məsələlərin aradan qaldırılmasının əhalinin və ümumi işin xeyrinə olduğunu bildirmişdir. Təsərrüfatlarda işin qızğın çağı olmasına baxmayaraq elə bu məqsədlə də bu gün rayon mərkəzindən 45 km aralıda, dəniz səviyyəsindən 1600 metr yüksəklikdə yerləşən Toradi kəndinə gəldiklərini diqqətə çatdırmışdır.\nGörüşdə sakinlər rayon rəhbərliyinin təşkilatçılığı və yaxından köməkliyi ilə görülən geniş abadlıq və quruculuq işlərindən razılıqla söhbət açmışlar. Ağsaqqal Balazər Əliyev çıxış edərək qeyd etmişdir ki, rayon mərkəzindən xeyli uzaqda dağlıq ərazidə yerləşən, ən ucqar kəndlərin daxil olduğu Hamoşam inzibati ərazi dairəsi üzrə nümayəndəliyi ərazisinə asfalt yolun çəkilməsi ilə burada yaşayan insanların ən mühüm problemləri həllini tapmışdır. Uzun illər yararsız vəziyyətdə olan və yeni asfaltlaşdırılan Taxtanakəran-Toradi avtomobil yolunun sakinlərə böyük töhfə olduğunu qeyd edərək, bütün ictimaiyyət adından ölkə Prezidenti cənab İlham Əliyevə yüksək diqqət və qayğıya görə hədsiz minnətdarlıqlarını bildirmişdir.\nKənd sakinləri Hacıbaba Babayev, Ağahəsən Cövziyev, Hüseynəli Hüseynov, Mirzəhəsən Cövziyev, Həmidulla Əliyev və başqaları çıxış edərək müntəzəm olaraq kənd sakinləri ilə görüşə gəldiyinə, qaldırılan məsələlərin həllinə həssaslıqla yanaşdığına görə İcra başçısına razılıqlarını bildirmişlər. Görülən işlərlə yanaşı Hamoşam kəndində yeni mədəniyyət evinin tikilməsi, Toradi kənd tam orta məktəbinə azfalt yolun çəkilməsi, Kənd təsərrüfatı texnikasına ehtiyacın olması, kənd ocağında olan nəzir qutusuna ictimai nəzarətin təmin edilməsi, Pensər-Toradi marşrutuna ictimai nəqliyyatın təşkili və s. barədə təkliflər vermişlər.\nİcra başçısı əhalini dinlədikdən sonra təkliflərinə münasibət bildirərək, Hamoşam kənd mədəniyyət evinin vəziyyəti ilə tanış olduğunu, gələcəkdə bu problemin həlli üçün müəyyən işlərin görüləcəyini, kənd təsərrüfatı texnikasının yerli sahibkarların lizinq yolu ilə əldə edilməsinə köməkliyin mümkünlüyünü, Pensər-Toradi marşrutuna ictimai nəqliyyatın təşkili və kənd ziyarətgahında nəzir qutusuna ictimai nəzarətin yolları barədə tövsiyələrini vermişdir.\nQəzənfər Ağayev hazırda Respublikada və Astara rayonunda böyük sosial layihələrin həyata keçirildiyini bildirmişdir. Ümumilikdə aparılan tikinti-quruculuq, abadlıq işləri göz önündədir. Son illərdə rayonun şəhər və qəsəbələri ilə yanaşı, ucqar dağ kəndlərində görülən işlərin miqyası xeyli artmışdır. Bu gün rayonumuzun ən ucqar ərazisi olan Toradi kəndinin timsalında bunların şahidiyik. Yüksək dağlıq ərazidə, çətin relyefdə yerləşən bu dağ kəndlərin yolları bərbad olduğu üçün əhali bundan böyük əziyyət çəkirdi. Bir il əvvəl bu yolları ancaq dağlıq ərazilər üçün nəzərdə tutulan xüsusi avtomobillərlə bir neçə saata böyük əziyyətlə gəldiyimiz halda, indi ən müasir avtomobillərlə heç bir vaxt itkisi olmadan 40-45 dəqiqəyə gəlmək mümkündür. Mövcud olduğu illərdə normal yolu olmayan bu kəndə ölkə Prezidenti möhtərəm cənab İlham Əliyevin Sərəncamı ilə ayrılmış vəsait hesabına yüksək səviyyəli avtomobil yolu çəkilmişdir. Yol rahatlıqdır, müasirlikdir, inkişafdır. Bu cənab Prezidentin ölkənin hər bir vətəndaşının rifahının yaxşılaşdırılmasına yüksək diqqət və qayğıyla yanaşdığının bariz nümunəsidir. Burada və qonşu kəndlərdə təkcə yol deyil, yeni məktəb binaları tikilib istifadəyə verilmiş, körpülər salınmış, elektrik təsərrüfatının yeniləşdirilməsi istiqamətində işlər görülmüşdür. Bu görülən işlər əhalinin güzəranının yaxşılaşdırılmasına, rahatlığının təmin edilməsinə xidmət edir. 70 il hakimiyyətdə olan sovetlər dövründə nəinki ucqarlarda, heç böyük qəsəbə və kəndlərimizdə də bu cür quruculuq-abadlıq işləri olmayıb. Ona görə də tikilib-qurulanları qorumaq lazımdır. Yol çiyinləri, suötürücü borular vaxtaşırı palçıqdan, əlavə çöküntülərdən təmizlənməlidir ki, yol yatağı zədələnməsin.\nHazırda rayonda sosial layihələrin icrası davam edir. Ələt-Astara avtomobil yolunun rayonumuzdan keçən hissəsində işlər tamamlanmış, Ojakəran-Tüləküvan-Təngərüd avtomobil yolunun çəkilməsi, Astara şəhərinə içməli suyun çəkilməsi, park-bulvar kompleksinin ərazisinin genişləndirilməsi, ictimai-yaşayış binalarının təmiri və digər tikinti-abadlıq işləri davam edir.\nAstara şəhərinin, qəsəbə və kəndlərin, xüsusən mənzərəli dağ kəndlərimizin yol və digər infrastrukturlarının müasirləşdirilməsi ilə rayonumuza gələn turistlərin, xarici qonaqların sayında xeyli artım müşahidə olunur. Bu da böyük turizm potensialı olan rayonumuzda bu sahənin inkişafına marağı artırmaqla, rayon büdcəsinə əlavə gəlirlərin gəlməsinə şərait yaradacaqdır.\nSizi siyasi sabitliyi, iqtisadi gücü ilə öyündüyümüz müstəqil Azərbaycanımızın inkişafına hərtərəfli dəstək olmağa, həmişə olduğu kimi bundan sonra da birlik nümayiş etdirməyə çağırıram.


Qafar Cəbiyev 70\nQafar Cəbiyev 1950-ci ildə İsmayıllı rayonunun “ormanlar içində duran” o məşhur Talıstan kəndində dünyaya göz açıb. Atası Cəfər kişinin gözləri gülüb, qəlbi sevinib. Anası Gül xanımın arzuları kama yetib, diləyi hasil olub.\nAli məktəbi fərqlənmə diplomu ilə bitirən Qafar 1975-ci ildə arxeologiya üzrə aspiranturaya daxil oldu. 1985-ci ildə namizədlik, 2007-ci ildə doktorluq dissertasiyası müdafiə etdi. Sanballı tədqiqatları ilə elmimizə yeni nəfəs gətirdi. 1985-ci ildən Qəbələ, Ağsu, Kürdəmir, İsmayıllı, Şamaxı arxeoloji ekspedisiyalarına rəhbərlik edir, ölkəmiz və tariximiz üçün olduqca mühüm əhəmiyyət kəsb edən tapıntıları var. Qafar müəllim 2010-cu ildə Ağsu rayonu ərazisində Azərbaycan arxeologiya elmində nadir hadisə sayılan XVIII əsrə aid geniş bir qazıntı başladı. Hamımıza qeyri-adi görünən və sonsuz marağa səbəb olan işlə tanış olmaq qərarına gəldik. Akademiyanın sayılan, seçilən tarixçi, arxeoloq və etnoqraf alimlərilə birlikdə oraya yollandıq. Orta əsr Ağsu şəhər yerində Qafar müəllimin rəhbərliyi ilə aparılmaqda olan qaynar işin şahidi olduq. Hava dözülməz dərəcədə isti idi. Sanki günəş göydən od ələyirdi. Amma hamının diqqəti Qafar müəllimdə idi. O, ekspedisiyanın əldə etdiyi maddi mədəniyyət qalıqları ilə bizi tanış edir, məna və məzmununu izah edirdi. Söhbət təkcə Azərbaycanda deyil, bütövlükdə Cənubi Qafqazda son orta əsr şəhər mədəniyyətinin tədqiqi baxımından etalon sayıla biləcək abidədə aparılan genişmiqyaslı qazıntılardan, orada həyata keçirilməsi nəzərdə tutulan konservasiya tədbirlərindən gedirdi.\nQafar müəllim alnı tərli, əliqabarlı olsa da, böyük eşqlə, bir ayrı həvəslə qazıntıdan və tapıntılardan həvəslə danışır, bu böyük və gərəkli işin hələ başlanğıc olduğunu bildirdi.\nArxeoloq olmaq son dərəcə çətin, bununla bərabər həm də olduqca şərəfli bir işdir. Arxeoloq cəfakeş fəhlədi, yuxusuz gecələr keçirən alimdi. Ayağı dəmir çarıqlı dəvrişdi, səyyahdı, əqidəli, dözümlü insandı. Kəşfiyyatçı, tarixçi və həm də bərpaçıdı. Hərtərəfli biliyə, geniş erudisiyaya, güclü məntiqə, dərin müşahidə qabiliyyətinə malik, ürəyi vətən tarixlə döyünəndi. Həqiqətlə, əfsanəylə, nağıllar maraqlanan, onları toplayıb ərsəyə gətirəndi. Bütün bu yüksək keyfiyyətləri özündə birləşdirən, arxeoloqların ön sıralarında gedən Qafar müəllim də bax beləcə hər cür ehtiramla, minnətdarlığa layiq bir insandır.\nQəbələ ölkəmizin min illik paytaxtı olub. Yarım əsrdən çoxdur ki, orada görkəmli alimlər tərəfindən tədqiqat işləri aparılır. İndi həmin işləri görkəmli arxeoloq İlyas Babayevlə birlikdə Qafar müəllim davam etdirir. 2009-cu ildə ürəyim atlandı, mən də Qəbələ qazıntılarında iştirak etmək həvəsinə düşdüm. Dostların dəvəti ilə oraya yollandım. Qafar Cəbiyevin qazıntı sahəsində işlədim. Tapılan maddi mədəniyyət qalıqları ilə tanış oldum. İş nəticəsində naxışlı küp parçaları, boyalı qablar və metal əşyaları görərkən ölməz Səməd Vurğunun bir məşhur qeydi yadıma düşdü. Necə də dəqiq, necə də sərast deyilib: “Üzərində tarixi qeyd, nəqş və ya təsvir olan hər bir qədim daş vaxtı ilə canlı yaşayıb-yaradan insanın donmuş ürəyidir; o, insan tarixin odu və alovundan keçərək gözəl torpağımızı və tariximizi qoruyub saxlamış, əsrlər boyu elmin, mədəniyyətin və incəsənətin inkişafı üçün nəhəng və münbit zəmin yaratmışdır; elə bir zəmin ki, onun üzərində biz hamımız doğulmuşuq, yaşayırıq və gələcək nəsillərin sifətində həmin mədəniyyətin ən qabaqcılq ənənələrini yeni tarixi şəraitdə inkişaf etdirərək yaşadacağıq”.\nArxeoloqun işi təkcə tarixi abidələri, mənəvi zənginlikləri tapıb aşkarlamaq deyil, həm də yuxusuz gecələrə qatlanıb ürəyinin istəyilə xalqına layiq əsərlər yaratmaqdır. Bu sarıdan da tarix elmləri doktoru Qafar Cəbiyevin əməyi və gərgin fəaliyyəti qibtəyə layiqdir. Alimin yüz əllidən çox elmi məqaləsi və bir sıra kitabları çoxəsrlik tariximizə layiqli xidmətdir. Onun gərgin əməyinin, səmərəli axtarışlarının məhsulu olan və bu günlərdə çapdan çıxan, həm də yeniliyi, əhatəliliyi, dərin məzmunu ilə seçilən “Girdiman tarixi”, “Girdimanın tarixi və tarixi coğrafiyası”, “Azərbaycan arxeologiyasının əsasları” adlı irihəcmli, fundamental monoqrafiyaları arxeologiya və tarix elmimizə əvəzsiz töhfədir. İlk orta əsrlər dövrünün bir sıra öyrənilməmiş və qaranlıq qalan məsələlərinə işıq saçan bu əsərlər həm də ermənilərin yalançı uydurmalarına tutarlı cavabdır.\nGörkəmli alimin ürəyində döyünən qoşa qanadının biri arxeologiyadırsa, digəri jurnalistikadır. Bu sahələr bir-birini tamamlayır, bir-birini təsdiqləyir. Mənə belə gəlir ki, bu, Qafar müəllimin böyük uğuru və yaradıcılıq xoşbəxtliyidir. Onun müxtəlif mətbuat orqanlarında çap olunan beş yüzdən çox elmi-publisistik məqaləsi dediklərimizi təsdiqləyən və müəllifə şərəf gətirən dəlil-sübutdur. Qafarın ilk kitabı olan “Arxeologiya və romantika” əsərində elmlə jurnalistika qovuşaraq qoşa qanada çevrilib. “Can Azərbaycan” kitabında vətənimizin, qədirbilən xalqımızın çoxşaxəli tarixi, adət-ənənələri, mənəvi dünyası böyük eşq və həvəslə tərənnüm edilir. “Bura Vətəndir” kitabı eyni hissin, həyəcanın, vətən sevgisinin, torpaq qeyrətinin təzahürü, tərənnümü və təsdiqidir. “Yazılan qalacaq” və “Düşüncələr” kitablarında müəllif tarix və mədəniyyət məsələləri ilə bağlı düşücə və narahıtlıqlarını, arzu, istək və hədəflərini oxucu ilə bölüşüb. “Azərbaycan keramikası” adlı monoqrafiyası isə Azərbaycandan çox-çox uzaqlarda da dəyərli tədqiqat əsəri kimi qəbul olunur.\nBütün bunlarla bərabər o həm də həssas, qayğıkeş, çalışqan bir pedaqoqdur. Uzun illərdir ki, ali məktəblərimizdə Azərbaycan tarixini və arxeologiyasını tədris edir. Tarix və arxeologiyaya dair ali məktəblər üçün proqram və dərsliklər müəllifidir. Görkəmli alim, gözəl müəllim, tanınmış jurnalist olan Qafar Cəbiyev həm də fəal ictimaiyyətçidir. “Qızıl qələm” mükafatı laureatıdır. Azərbaycan Respublikasının əməkdar jurnalistidir. Qafar müəllim 2004-2008-ci illərdə Azərbaycan Respublikası Milli Televiziya və Radio Şurasının üzvü və sədr müavini olub. Heç şübhəsiz, bütün bunlar Qafar Cəbiyevə olan ehtiram və qayğının nəticəsidir.\nUlularımız gözəl deyiblər ki, hər şey gəldi-gedərdi, bir insanlıq qalacaq. Bəli, insan təbiətin tacı, yer üzünün əşrəfidi. Qafar sevilən, sayılan, seçilən əşrəf insanıdı. Dağlar oğlu dağ təbiətlidi. Safdı, sadədi, sədaqətlidi, səmimidi. Özü bütöv, sözü bütövdü. İstiqanlıdı, vətəncanlıdı, el-oba qeyrətlidi. Təlim-tərbiyəli, həyalı, abırlı, ismətli, isbatlı. Qəlbi tər-təmiz, dupdurudu. Cəfakeşdi, hamıya can yandırandı. Ağayanadı, hərəkəti, oturuşu, duruşu ilə yadda qalan, diqqəti çəkəndi. Nümunəvi ailə başçısıdır. Qayğılıdı, candan yanandı. Qafar müəllim 70-i haqladı. Arxaya boylandı. Mənalı ömür sürdü, vətənimə, xalqıma, dövlətimə hələ çox borcluyam dedi. Yetmiş yaşın mübarək, canın sağlam, ömrün uzun olsun, arzuların üzünə gülsün. Səksəndə daha böyük uğurlar, qələbələr qazanacağına əminəm. Doxsana boylan, sonra da yüzü harayla, əzizim!.


Lapşin məhkəməni uduzdu – Novator.az\nLapşin məhkəməni uduzdu\nMinsk Şəhər Məhkəməsi bloqçu Aleksandr Lapşinin Azərbaycana təhvil verilməsi haqda qərardan şikayəti təmin etməyib. Proses yanvarın 26-da keçirilib.\nXəbəri yayan Azadliq.org qeyd edir ki, indi Lapşinin Belarus Ali Məhkəməsinə şikayət imkanı var.\nAzərbaycanın tələbi ilə Belarusda tutulan bloqçunun Azərbaycana təhvil verilməsi haqda qərarı yanvarın 20-də Belarus Bas Prokurorluğu Azərbaycan Baş Prokurorluğunun təqdim etdiyi sənədlər əsasında çıxarıb.\nNovator.az xatırladır ki, 1976-cı ildə Rusiyada doğulan Lapşin həm bu ölkənin, həm də İsrailin vətəndaşıdır. O, 2011-ci ilin aprel və 2012-ci ilin oktyabr aylarında Azərbaycanın işğal olunmuş ərazilərinə səfər edib, özünə məxsus Puerrtto.livejournal.com portalında Dağlıq Qarabağı müstəqil dövlət kimi qələmə verib, həmçinin 6 aprel və 29 iyun 2016-cı il müraciətlərində işğal olunmuş ərazilərdə qanunsuz fəaliyyət göstərən rejimin “müstəqilliyini” dəstəkləməklə Azərbaycanın ərazi bütövlüyünün parçalanmasına yönələn çağırışlar edib.\nAzərbaycanın Baş Prokurorluğunda fakta görə Cinayət Məcəlləsinin 281.2-ci (dövlət əleyhinə yönələn açıq çağırışlar) və 318.2-ci (Azərbaycan Respublikasının dövlət sərhədini qanunsuz olaraq keçmə) maddələri ilə cinayət işinə başlayıb və Lapşin dövlətlərarası axtarışa verilib. Belarusun hüquq mühafizə orqanları Lapşini ötən ilin dekabrında saxlayıb.\nBu il yanvarın 23-də Aleksandr Lapşin prezident İlham Əliyevə əfv məktubu göndərib.\n27 yanvar məzənnələri\nCocuq Mərcanlı camaatını gözləyir


Patrick Starrr’ın 3 Yeni Məhsulu Maksimalizmi Ən Yaxşı şəkildə Geri gətirir (Eksklüziv) - Məhsul Və Marka Xəbərləri\nEksklüziv: Patrick Starrr’ın 3 Yeni Məhsulu Maksimalizmi ən yaxşı şəkildə geri gətirir\nPatrick starrr ən yaxşı şəkildə maksimumistdir və minimalizmin - həyatın bütün sahələrində - ən yüksək dərəcədə hökm sürdüyü bir il ərzində onun çox səsli varlığı, yeni yaranan markası və iki yeni məhsulu bizə lazım olan şeydir: Əyləncəli. Yeni bir / ölçülü makiyaj əsərlərindən birini götürün, Mükəmməl bulanıklıq təyin edən toz Məsələn, izah etdiyi 'makiyajınızın bütün gün davam etməsi üçün bulanıq, yumşaq tutqun təmin etmək üçün maye, krem və ya yaş məhsullarınızı üzünüzə qoymadan əvvəl' istifadə olunur. Ancaq sonra bunun arxasındakı düşüncə prosesinin və həqiqətən bütün xəttinin modaya uyğun bir funksiya olduğunu əlavə etdi.'Moda hissəsi yaxşı görünmək və dərini bulanmaqdır. [Funksiya hissəsi] uzun bir günə hazırsınız' deyir.\nOne / Size ailəsinə digər yeni əlavəsi, Süni Kirpiklər (20 $), sadəcə üstündəki makiyaj yaradıcılığının buzlanması kimi görünə bilər, amma Zoom söhbətində qalın aksesuarın arxasındakı mexanikləri izah edir (öyrənmək üçün oxumağa davam etməli olacaqsınız). Bizim fikrimiz? Starrr makiyajı hiyləgərlik olmadan yenidən əyləndirir və əyləncəni fərqli çalarlar, irqlər və bədənlərdən ibarət geniş bir kütləyə çatdırır. Buraya Sephora ilə müstəsna tərəfdaşlığını, Cənub-Şərqi Asiyada onlayn satışlarla başlayan qlobal miqyasda genişləndirmək daxildir.\nAşağıdakı Starrrın tövsiyələri və tövsiyələri üçün özünüzü möhkəmləndirin, çünki siz maksimalist olmağı bacara bilərsiniz edir göründüyü qədər əyləncəli.\nhindistan cevizi yağını aşılayıcı yağ kimi istifadə edə bilərsiniz\nHiss edirəm ki, hər kəsin makiyajını bişirmək üçün öz yolu var. 'Pişirmə' nin nə olduğunu və hər hansı bir tövsiyəni izah edə bilərsinizmi?\nBəli, belədir Ultimate Setting & Baking Puff (14 $) sözün əsl mənasında oyun dəyişdiricimdir. Beləliklə, etmək istədiyim şey, şişkinliklə gözlərin altındadır. Bu, çox yastıqlıdır və həqiqətən oturub toz götürüb tətbiq etmək üçün düz bir kənara malikdir. Bu müəyyən yanaq sümükləri görünüşündən daha çoxunu istəyirsinizsə, düz kənar budur - yanaqlarınızı dəqiq müəyyənləşdirmək üçün, həm də gözlərinizi və burnunuzu kontur edərək üzünüzü formalaşdırmaqda kömək edə bilərsiniz.\nBeləliklə, 'bulanıklaşma' barədə düşünəndə sosial mediadakı filtrləri düşünürəm və sosial media sizin üçün bir şey olduğundan, indi sevdiyiniz əyləncəli filtrlər varmı?\nGülməli, əslində dəyişdirən filtrlərdən istifadə etmərəm. Əsasən rəngi dəyişdirən filtrlərimi istifadə edəcəyəm. Ən sevdiyim yaydır, səhifəmdədir. Ancaq One / Size Instagram səhifəsində həqiqətən əyləncəli olan əyləncəli bir filtr üçün bizi izləməlisiniz.\nBir ölçü Ultimate Setting & Baking Puff 14 dollar Mağaza\nBütöv kirpikləriniz və kirpik tətbiqetmə məsləhətləriniz barədə danışın, çünki ən çox diqqətimi cəlb etdiyim yer budur.\nOnlar süni kirpiklərdir, buna görə qəddarlıqsızdırlar və iki üslubda mövcuddurlar - Gəlin və Gəldim. Çox xəyal qırıqlığı yaradan kirpiklərin əksəriyyəti, əgər 3D mink olduqda, bant həqiqi saçları saxlamalı olduqları üçün çox qalın və ya ağırdır. Gözəl, tüklü və tətbiqi asan bir şeyə sahib olmaq mənim üçün vacib idi və bunu One / Size ilə əldə edirsən. Beləliklə, indi Full-On kirpiklərimdə olan amansızlıq lifləri ilə gözlərinizdə o qədər də ağır deyil. Rahatdırlar, bu da vacibdir.Budur mənim məsləhətim: nazik bir yapışqan qat tətbiq etmək və kirpiklərinizi düz deyil, yuxarıdan qoymaq kirpiklərinizin yapışmasına imkan verir.\nÖzünüzə güvənirsiniz, ancaq hansi / Ölçülü məhsul sizə daha çox güvən verir?\nMənim Makiyajı həll edən buğdan çıxın (24 $), çünki bütün makiyajımı çıxardıqdan sonra günün sonunda kim olduğumu görə bilirəm. Günün sonunda həqiqi gözəlliyimi görüb məni təvazökar etmək, insanlar kimi fərqli olduğundan daha çox oxşar olduğumuzu göstərir. Nəticədə bir / ölçüdür. İlk kampaniyamda bunu nümayiş etdirə bildim və səslənən video klipimdə 'Çıxmaq.' Videonun sonunda hər cür gözəlliyi hər hansı bir makiyaj olmadan təmsil etdiyimiz müxtəliflik şəklimi dediyim şey var.İyul ayında yeni başladıq, buna görə bunlar da daxil olmaqla hər buraxılışda irəliləməyi özüm üçün müəyyən etdiyim standart kimi bir şey idi.\nÖzünüzü sevməyin özünüzə verə biləcəyiniz ən böyük hədiyyə olduğunu düşünürəm və One / Size ilə gözəllik standartlarını yenidən təyin etmək üçün buradayam.\nMarkanızın təqdimatından başlayaraq bu yeni məhsullar üçün kampaniya şəkillərinə, hətta görünüşünüzə baxanda hər şeyi təkbətək bir şəkildə maksimuma qaytarırsınız.\nk vitamini kremi tezgahdan haradan ala bilərəm?\nÖzünüzü sevməyin özünüzə verə biləcəyiniz ən böyük hədiyyə olduğunu düşünürəm və One / Size ilə gözəllik standartlarını yenidən təyin etmək üçün buradayam. Kampaniyam vasitəsilə hər kəs üçün bir yer yaradaraq eşidilməyənlərin səsini ucaltmaq üçün nümayiş etdirirəm. Və hər kəsin bir qəbul və özünə sevgi hərəkatında bir şeyə aid olduğunu hiss etməsini istəyirəm. Bu səbəbdən marka boyunca çəhrayı və qırmızı rəngləri görürsünüz, çünki bu rənglər sevgini keçib-getmədən təmsil edir. Və buna görə də maksimalist olmaq özünə sevgi, özünə qulluq etmək və özünüzü qeyd etməkdən başlayır.Go Off kolleksiyasındakı kimi makiyajsız olsa belə. Özümüzü sevməyimə icazə vermək üçün ilk addımı atmağın, sonra kiminlə olduğumu görmək üçün başqalarına icazə verməyin, makiyajsız olmağın bunun bir parçası olduğunu düşünürəm, düşünürəm, ən yaxşı şəkildə maksimalist.\nBir ölçü Tam Faux Kirpiklər - Gəldim 20 dollar Mağaza\nZəhmət olmasa mənə tez işləyən Zoom zəngini verin. Mənim buna ehtiyacım var.\nErkən bir yaxınlaşma zəngim varsa, mənim Point Made Gel Göz Qələmi (19 $) sözün əsl mənasında gözlərinizi biraz daha oyaq göstərir. Beləliklə, vaxtım yoxdursa, yalnız bir az göz layneri gözlərinizi bir az daha böyük açacaqdır. Göz layneri dərin piqmenti yalnız şagirdinizi bir az daha böyüdəcəkdir. Beləliklə, o, tuş və vaxtım varsa, bir az kirpik. Həm də ənlik və dodaq balzamı həm üzünüzə belə yaxşı bir təzələyicidir. Əlavə, əlavə vaxtım varsa bir az gizlədici.\nPatrick Starrr-a görə, bu Balzam Sənaye Güclü Makiyajı asanlıqla təmizləyir\ntünd dəri qara qadınlar üçün ən yaxşı saç rəngi\nniyə döymə etdikdən sonra plazma bağışlaya bilməzsən?\nsaçınızı nə qədər rahatlaya bilərsiniz\npixie cut böyümək üçün stil fikirləri


Mərdəkan qəsəbəsində super təmirli həyət evi satılır! - son xeberler\n5 sot torpaq sahəsi içində ümumi sahəsi 144 kvadratlıq super təmirli həyət evi satılır.Hər bir şəraiti var kombi,işıq,su,qaz.Həyətdə əlavə olaraq 1 otaq 1 kuxna hamam tualet var.Kupçası var.Evlər parket döşəməli,qapilar cökə ağacındandır.Əşyalarnan birlikdə satılır.Evin altında qarajda var.\nƏlaqə üçün (050) 3159990\nMaraqlı Baxılıb: 1781 Tarix: 12 sentyabr 2020\nRestoran və kiçik satış obyektləri üçün nəzərdə tutulmuş Clopos POS proqramını təklif edirik!\nYalnızca Clopos istifadə etməklə bütün biznesinizi sistemli şəkildə idarə edə bilərsiniz.Yeni texnologiyalar ilə hazırlanmış Restoran və kiçik satış obyektləri üçün nəzərdə tutulmuş Clopos POS proqramını təklif edirik.. Clopos'un istifadəsi həm asan həm də çox ucuzdur. Sadəcə proqramı yükləyirini\nDavamlı açıq qalan "bluetooth"un təhlükələri açıqlanıb\nDavamlı olaraq açıq olan "bluetooth" smartfonun batareyasını daha sürətlə tükətməkdən əlavə, qadjetin yaddaşında saxlanılan şəxsi məlumatların hakerlərin əlinə keçməsinə şərait yaradır.. . Sonxeber.az oxu.az-a istinadən bildirir ki, Plexanov adına Rusiya İqtisad Universitetinin İnformatik


Elmin İnkişafı Fondu qrant müsabiqəsinin nəticələrini açıqladı – Reportyor\nMüsabiqə 2016-cı ilin dekabrın 28-də elan olunub. Qrant layihələri 2017-ci il 05 yanvar – 28 fevral tarixləri arasında müsabiqəyə daxil olub. Yuxarıda göstərilən müddət ərzində müsabiqəyə Azərbaycan tərəfindən 138 layihə təqdim edilib. Layihələrin texniki ekspertizası təşkil olunub, müsabiqə qaydaları və tələblərinə cavab verməyən 4 layihə texniki ekspertiza mərhələsindən keçməyib, 133 layihə isə elmi ekspertiza mərhələsinə buraxılıb.\nMüsabiqənin nəticələrinə əsasən, “Elm-Təhsil İnteqrasiyası” qrant müsabiqəsi çərçivəsində 69 fundamental-tətbiqi xarakterli və 2 xüsusi qalib layihə müəyyənləşdirilib. Uğur dərəcəsi (daxil olan və qalib olan layihələrin sayı üzrə) kifayət qədər yüksək – 51.45% olub. Fizika-riyaziyyat və texnika elmləri üzrə 21, kimya elmləri üzrə 11, Yer haqqında elmlər üzrə 9, biologiya, tibb və aqrar elmləri üzrə 11, humanitar və ictimai elmlər üzrə isə 17 layihə qalib elan edilib. Layihələrin maliyyələşdirilmə həcmi 25-95 min manat arasında dəyişir. Cari müsabiqə üzrə ümumi maliyyələşdirilmə həcmi 4 milyon 090 min manat təşkil edib.\nƏdalət olmayan yerdə ”əxlaq ola bilməz”\nƏdalət olmayan yerdə ''əxlaq ola bilməz''